Žena sa dve vagine tvrdi da jednu koristi u poslovne a drugu u privatne svrhe\nKada govorimo o potpuno novom značenju mešanja posla i zadovoljstva, ova OnlyFans zvezda i bivša eskort dama postavila je apsolutni rekord i nedavno je podelila uvid u svoj život sa dve vagine, od kojih jednu koristi profesionalno, a drugu privatno...\nTvorac sadržaja za odrasle, Evelin Miler, nije saznala sve do dvadesete godine da je rođena sa dve vagine i dve materice. Tridesetjednogodišnja žena iz Kvinslenda, počela je da radi u seks industriji nakon što je izašla iz duge veze, a od tada konstantno jednu vaginu koristi za svoj posao, dok drugu čuva za svoj privatni život, što nama deluje krajnje efikasno i praktično.\nKako je sama objasnila: „Radila sam nezavisno kao poslovna pratnja tokom sedam godina, putujući svuda po svetu. Bila sam u mogućnosti da koristim jednu vaginu za poslovne potrebe i drugu u svom privatnom životu, što je posao učinilo emotivno i fizički daleko lakšim“. Nakon što je izašla iz sfere najstarijeg zanata na svetu, ova Australijanka se prebacila na OnlyFans platformu i krenula sa stvaranjem pornografskog materijala koji joj donosi oko 65.871 evra mesečno.\nEvelin svoj uspeh vezuje za činjenicu da poseduje dve vagine, ali takođe tvrdi da ovaj prirodni fenomen ima i svoje mane o kojima mora da misli. Pored trudnoće koja je komplikovana i mora biti izvršena carskim rezom, one uključuju i stavljanje dva tampona, testiranje obe vagine na polno prenosive bolesti prilikom posete ginekologu, pa čak i na to gde će njen partner ejakulirati kada imaju seks.\nGovoreći o ejakulaciji, ona je objasnila: „Teorijski, ja mogu da imam dve bebe u isto vreme ukoliko to želim, ali to bi bilo veoma teško za moje telo, tako da moram biti pažljiva i po ovom pitanju. Seks u svakoj vagini pruža potpuno drugačiji osećaj i lično preferiram jednu stranu, ali zavisi od pozicije i oblika penisa muškarca sa kojim odaberem da imam seks“.\n„Posedovanje dve vagine učinilo je moj život daleko zabavnijim, jer mogu imati seks u jednoj i koristiti neku igračku u drugoj, dok takođe postoje brojne poze i stvari koje mogu isprobati. One obe deluju potpuno različito, tako da sam se trudila da pronađem ono što mi se najviše sviđa ili ne sviđa na svakoj strani“.


Za sada nije postignut dogovor oko načina implementacije sporazuma o normalizaciji odnosa Beograda i Prištine, potvrdila je za RSE Maja Kocijančič, portparolka visoke predstavnice Evropske unije Ketrin Ešton.\nBeogradski i prištinski timovi radili su na planu implementacije sporazuma koji su postigli premijeri Srbije i Kosova Ivica Dačić i Hašim Tači uz posredstvo visoke predstavnice 19. aprila.\n"Implementacija sporazuma postignutog u aprilu je ključna i naši napori u tom smeru se nastavljaju", izjavila je Kocijančič.\nOna je podsetila da su se prištinski i beogradski timovi za implementaciju sporazuma sastali u Briselu u protekla dva dana i da je Evropsku komisiju u razgovorima predstavljao direktor za zapadni Balkan u Spoljnoj službi EU Fernando Đentilini.\n"Žao mi je što moram da kažem da nismo uspeli da dogovorimo plan za implementaciju. Dogovorili smo se na nacrtu koji je gospodin Đentilini predstavio 26. aprila. Danas smo se suprotstavili (srpskom) stavu o integraciji ilegalnih bezbednosnih struktura", izjavio je šef prištinske delegacije za pregovore o implementaciji sporazuma i zamenik premijera Kosova Hajredin Kuči.\nOn je dodao da srpska strana želi da "postigne dogovor koji prevazilazi granice sadašnjeg dovora" i ocenio da sledeći sastanak treba da bude podignut na premijerski nivo.\n"Zainteresovani smo za razgovore o konkretnim pitanjima, o implementaciji dogovorenog 19. aprila i verujem da će ovakva akcija sada morati da se pomeri na nivo premijera i baronese Ešton", rekao je Kuči, dodavši da 21. maja očekuje novi susret premijera Ivice Dačića i Hašima Tačija.\nMaja Kocijančič izjavila je da se dijalog nastavlja na svim nivoima, ali da još uvek nije određen tačan datum sastanka.\n"Dijalog za normalizaciju odnosa između Beograda i Prištine se nastavlja i nastavlja se na svim nivoima i očekujemo da će biti sastanaka i na najvišem nivou, očekivala bih nekada u maju, ali nemamo tačan datum", izjavila je Kocijančič.\nŠef radne grupe Srbije za pregovore o provođenju sporazuma Marko Đurić izjavio je da je prištinska delegacija u sredu napustila razgovore i pozvao ih nazad za pregovarački sto.\n"Suočili smo se danas sa time da je albanska delegacija napustila pregovore i da više ne učestvuje u ovim razgovorima. Reći ću javno ono što sam im rekao i direktno - pozivamo ih da se vrate za pregovarački sto. Nema boljeg mesta i boljeg vremena da rešavamo naše probleme. Nema boljih okolnosti da napravimo plan o implementaciji koji će uvažiti minimum interesa obeju strana, a pre svega, što je za nas najvažnije, utreti put za uspostavljanje Zajednice srpskih opština", izjavio je Đurić.\nOn je izrazio želju da se dijalog nastavi i istakao da je razgovor od vitalnog značaja za obe strane, kao i da pregovori o sprovođenju sporazuma nemaju alternativu.\n"Mi smo u razgovorima u prethodna dva dana izneli čitav niz konkretnih predloga za implementaciju, jednu sveobuhvatnu viziju kako institucionalni i politički život na području Kosova i Metohije može da se nastavi u narednom periodu držeći se svakog slova, svake zapete sporazuma, sa jasnom željom da sporazum u celosti i do kraja bude primenjen", rekao je Đurić istakavši da je Beograd bio spreman na kompromise.\nŠef srpskog tima je istakao da ovaj dijalog mora da uspe.\n"Neuspesi kojih smo svedoci u prethodna dva dana nisu proizvod stava i odnosa srpske strane", istakao je on.\nVlada Kosova saopštila je u sredu da u Briselu nije postignuta saglasnost u razgovorima radnih grupa, jer je srpska strana tražila da se otvore nova pitanja koja nisu bila predmet sporazuma. O tim pitanjima će se razgovarati jedino na nivou premijera i ne mogu biti deo razgovora o planu za primenu sporazuma, dodaje se u saopštenju.\nPremijer Srbije Ivica Dačić izrazio je očekivanje da će za sedam do deset dana biti završen plan za implementaciju briselskog dogovora i najavio da bi u drugoj polovini maja trebalo da se nastavi dijalog sa Prištinom na najvišem nivou.\n"Tek predstoje razgovori o brojnim temama, kao što su pitanja imovine, povratka raseljenih, zaštite crkava i kulturnih dobara, amnestije, energetike i telekomunikacija", precizirao je Dačić za "Novosti".


PTT muzej u Danima evropske baštine\nPovodom Dana evropske baštine, koji ove godine imaju temu „Kulturno nasleđe i priroda”, PTT muzej od 15. septembra do 2. oktobra posetiocima nudi raznovrsne besplatne programe. Radno vreme biće od ponedeljka do petka od 10 do 15 časova, a subotom od 11 do 19 časova.\nStručno vođenje kroz stalnu postavku muzeja biće organizovano svakog radnog dana u 12 časova, a subotom u 17 časova.\nTokom trajanja manifestacije, muzej će organizovati i dečije radionice – 16. i 30. septembra „Napiši i pošalji pismo voljenima”, a 23. septembra predavanje za decu „Kako nastaje poštanska marka”. Radionice će obuhvatiti stručno vođenje u 12 časova i fotografisanje za personizovanu poštansku marku.\nTokom trajanja manifestacije u PTT muzeju će biti izloženi originalni radovi za poštanske marke, kreirani u ateljeu slikara iz „Srbijamarke“. Uz radove će biti prikazane i poštanske marke i koverte prvog dana, nastale na osnovu originalnih radova.


Bronza na državnom prvenstvu u bench raw press-u za Nikolu Radosavljevića iz Blaca - Blace Info Press\nBronza na državnom prvenstvu u bench raw press-u za Nikolu Radosavljevića iz Blaca\nAutor: Gorica Šegović · Objavljeno: 27. juna 2016. · Updated 10. oktobra 2016.\nNa otvorenom prvenstvu Srbije u bench raw press-u održanom u Leskovcu, na kome se takmicilo blizu 40 takmicara iz Srbije, Crne Gore, Slovačke i stalih zemalja Nikola Radosavljević iz Blaca u svojoj kategoriji do 120 kilograma, osvojio je treće mesto sa podignutih 190 kilograma.\nNikola Radosavljević osvajač bronzane medalje nadržavnom prvenstvu\n-U pripremama za takčenje bio sam uporan i istrajan, što je i urodilo plodom. Ovo za mene predstavlja veliki uspeh s obzirom na učšće i takmičara iz drugih država. Konkurencija je bila izuzetno jaka ali me to nije obeshrabrilo i omelo da ostvarim svoj cilj i postignem ovaj rezultat. Iskreno rečeno, oćekivao sam i bolji rezultat ali nastavljam sa treninzima i ne odustajem od svog cilja, a to je svetsko prvenstvo koje se održava ove godine u Knjaževcu, izjavio je nakon takmičenja Nikola Radosavljević.\nDržavno prvenstvo u Leskovcu\nSledeća vest Uhapšen zbog nasilja u porodici\nPredhodna vest Dom kulture Prokuplje – bogat programski sadržaj kulturnog leta\nVaša IP adresa: 100.26.179.196


Državljanin Srbije pokušao napustiti Hrvatsku sa 16 kila marihuane - Kalesijski.ba\nadmin 19/09/2021\tHrvatskakilogramimarihuanaRegionSrbija\n– U petak, 17. septembra 2021. godine oko 14:45 sati na granični prijelaz Macelj, u namjeri izlaska iz Republike Hrvatske, pristupio je 28-godišnji državljanin Srbije osobnim automobilom srpskih registracijskih oznaka.\nNakon završenog kriminalističkog istraživanja, uz kaznenu prijavu za neovlaštenu proizvodnju i promet drogama 28-godišnji državljanin Srbije predat je pritvorskom inspektoru – objavila je policija. prenosi “Avaz“.\nPrevious Previous post: Autobus sletio sa ceste, 16 osoba povrijeđeno\nNext Next post: Tragedija na bh. cestama: U teškoj nesreći poginula dva mladića


EK: Donatorska konferencija 16. jula u Briselu — Radio Velkaton : Radio Velkaton\nNedjelja, Juli 13, 2014\nRadio Velkaton > Bosna i Hercegovina > EK: Donatorska konferencija 16. jula u Briselu\nBosna i Hercegovina, Izdvojeno, Vijesti\nEK: Donatorska konferencija 16. jula u Briselu\n13. Juli. 2014.\nDonatorska konferencija pod motom “Izgradimo ponovo zajedno”, čiji je cilj mobilisanje dalje podrške za Srbiju i BiH nakon nedavnih poplava koje su pogodile ove dvije zemlje, biće održana 16. jula u Briselu, saopšteno je iz Evropske komisije, koja je domaćin konferencije.\nCilj konferencije, koju organizuju Francuska i Slovenija, jeste prikupljanje sredstava donatora za obnovu Srbije i BiH.\nKonferencija će doprinijeti i unapređenju saradnje na polju odbrane od poplava i prirodnih katastrofa u regionu, kao i operativne koordinacije, navodi se u saopštenju evropskog komesara za proširenje Štefana Filea.\nAgendom je predviđeno da će konferenciju otvoriti File, premijer Slovenije Alenka Bratušek i ministar spoljnih poslova Francuske Loran Fabijus, a učesnicima će se potom obratiti predsjednik Srbije Tomislav Nikolić i predsjedavajaći Predsjedništva BiH Bakir Izetbegović.\nNa konferenciji će biti prikazana i tri filma o katastrofalnim poplavama u BiH i Srbiji, kao i o reakciji međunarodne zajednice na to, a završnu imaće održaće evropski komesar za humanitarnu pomoć Kristalina Georgieva.\nNa konferenciju su pozvane zemlje donatori, međunarodne finansijske institucije i relevantne organizacije civilnog društva.\nEvropska komisija, Francuska i Slovenija naznačile su kao prioritet ekonomsku obnovu Srbije i BiH.\nZADNJE VIJESTI IZ Bosna i Hercegovina Izdvojeno Vijesti\n15.12.2017 Zastupnički dom podržao prijedlog Nezavisnog bloka o izmjenama Izbornog zakona BiH\n15.12.2017 Han: Usvajanje Zakona o akcizama dobra vijest\n15.12.2017 BiH-Srbija: Protokol o uklanjanju necarinskih barijera u trgovini


Антић: Србија свим срцем уз своје пријатеље | Socijalistička partija Srbije\nAntić: Srbija svim srcem uz svoje prijatelje Vesti\n22 februara, 2020 u 19:00\nNacionalni kordinator mehanizama saradnje Kine i zemalja Centralne i Istočne Evrope, ministar rudarstva i energetike Srbije Aleksandar Antić kazao je da je srpski narod poslao snažnu poruku podrške prijateljskom kineskom narodu.\n“Naše prijateljstvo napreduje. Poseban doprinos tom prijateljstvu dali su svojim odnosom predsednici Kine i Srbije i mi svi zajedno imamo ogromnu obavezu da to naše prijateljstvo unapredimo”, kazao je Antić.\n”Siguran sam da nema nijednog građanina Srbije koji sa zabrinutošću i snažnim osećajem solidarnosti ne prati vesti iz Kine u vezi sa borbom protiv posledica korona-virusa. Iako hiljadama kilometara daleko od Kine i u velikoj meri zaštićena od širenja ove bolesti, Srbija i njen narod sa mnogo emocija, iz dana u dan, prate događaje u Kini kao nešto što se događa nama najbližim i prijateljskim narodima.\nKao što smo delili zabrinutost u danima kada se opasna bolest pojavila i počela da širi, ugrožavajući zdravlje hiljada Kineza, tako danas učestvujemo u optimizmu i najboljim očekivanjima sa svima u Kini, kada se stanje stabilizuje i ubrzano kreće ka potpunom oporavku. Srca naših ljudi su puna bratske solidarnosti i najboljih želja za Narodnu Republiku Kinu i sve njene građane da se što pre izbori sa ovim velikim izazovom.\nNaša bliskost je potvrđena nebrojeno puta, a posebno bih naglasio ogroman doprinos koji su građenju naših odnosa dali predsednici Republike Srbije i Narodne Republike Kine Aleksandar Vučić i Si Đinping. Svi zajedno imamo dužnost da ovo “čelično prijateljstvo” dva naroda i istorijski najbliže i najrazvijenije odnose dve zemlje stalno unapređujemo i to ne samo u vremenima blagostanja i prosperiteta, već i u trenucima borbe i izazova.\nU ime Vlade Republike Srbije, u ime svih naših građana i u lično ime, koristim i ovu priliku da Narodnoj Republici Kine, njenom rukovodstvu, građanima i porodicama žrtava izrazim najdublje saučešće i izraze solidarnosti.\nNarodna Republika Kina se suočila sa opasnošću koja je za današnji svet bila nepoznata. Nijedna zemlja, nijedan narod do sada nije bio u sličnoj situaciji, niko nije mogao da Kini pomogne svojim iskustvom u borbi protiv nevidljivog, ali smrtonosnog neprijatelja. Veličina Narodne Republike Kine i njenog naroda je i u tome što je maksimalnom odgovornošću, korišćenjem svih svojih potencijala – naučnih, tehnoloških, ljudskih i organizacionih, prepoznala ovu opasnost i najodlučnije stupila u borbu protiv nje. Borba Kine i njenog naroda protiv opake bolesti bila je i još uvek je borba u ime celog čovečanstva i cele ljudske civilizacije i na tome dugujemo veliku i trajnu zahvalnost svima koji su u toj borbi učestvovali. A najveću počast izražavamo žrtvama koje su ugrađene u ovu borbu.\nDanas smo ovde da još jednom, svi zajedno, pokažemo iskrenu solidarnost sa narodom Kine, sa njenim rukovodstvom i uputimo poruku da je Srbija svim srcem uz svoje prijatelje. Podsećam vas da je Vlada Srbije, u ime svih građana, opredelila pomoć narodu Kine, u novcu, i u medicinskim i tehničkim sredstvima, kako bi koliko-toliko olakšala borbu protiv korona-virusa. Mi znamo da ta pomoć nije velika, ali još bolje znamo da je ona od srca, iskrena i praćena najboljim željama miliona naših građana. Takođe, mislimo i brinemo za sve naše kineske prijatelje koji su angažovani na brojnim projektima u Srbiji, pa ćemo njihovim kompanijama i njima lično pružiti maksimalnu podršku i olakšati uslove života i poslovanja sve dok traje borba sa posledicama ekonomije. To je naša dužnost i naša obaveza prema prijateljskom narodu koji se zadivljujuće bori protiv prirodne nevolje”, istakao je Antić.\n“Hvala srpskom narodu na snažnoj podršci, kineski narod neće biti poražen, već će Kina biti jača nakon što prevaziđe epidemiju.”\nOvo je danas poručila ambasadorka Kine u Srbije Čen Bo pre početka koncerta podrške kineskom narodu u borbi sa koronavirusom na Kalemegdanu, dodavši da će prijateljstvo Srbije i Kine biti još jače.\nČen Bo je poručila da je kineska vlada u cilju borbe protiv opake epidemije preduzela najače mere sprečavanja i kontrole zaraze.\n“Za samo dve nedelje smo sagradili dve specijalne bolnice i 13 privremenih bolnica. Više od 32.000 medicinskih radnika iz cele zemlje došlo je u provinciju Hubej. Vlada je izdvojila više od 10 milijardi evra za prevenciju i kontrolu epidemije”, rekla je kineska ambasadorka.\nIstakla je da su zajedničkim naporima čitave zemlje mere prevencije i kontrole postigle rezulate, broj novih infekcija je opao, a broj izlečenih je u porastu.\nČen Bo dodala da su Kinezima u ovom momentu hitno potrebne maske, zaštitna odeća i naočare, ali i solidarnost i prijateljstvo s ljudima iz celog sveta.\n“Nakon izbijanja epidemije predsednik (Srbije Aleksandar) Vučić je upitio pismu predsedniku Si Đipingu kako bi izrazio podršku. Vlada Srbije je najavila da će Kini pružiti hitnu humaniranu pomoć, a danas smo ovde okupljeni da svima u Kini pošaljemo podršku, veru i snagu”, kazala je ambasadorka Čen.\nNa koncertu u organizaciji Vlade Srbije i gradske uprave Beograda, nastupio je srpski multiinstrumentalista Slobodan Trkulja sa svojim bendom Balkanopolis, Ansambl Konfučije instituta i Anasmbl Kolo.


SKANDAL NA IZBORIMA U TURSKOJ: Uhapšena delegacija francuskih komunista, među njima i jedna SENATORKA\ndošli u posmatračku misiju\n24.06.2018. 18:14h 24.06.2018. 19:07h\nTri člana delegacije francuske Komunističke partije, među kojima je poslanica gornjeg doma parlamenta, Senata, Kristin Prino, uhapšeni su danas u Agri u Turskoj gde su bili upućeni kao posmatrači predsedničkih i parlamentarnih izbora koji se danas održavaju u toj zemlji.\n"Turske vlasti žele da uguše svaki glas koji ih osuđuje za masovnu prevaru koja je u trenutno u toku. Oni na Tviteru prenose informaciju da su članovi naše delegacije lažni posmatrači, navodno došli da manipulišu izborima", navodi se u saopštenju francuskih komunista.\nDodaje se da su članovi partije uhapšeni kako bi im se onemogućila misija posmatrača.\nGeneralni sekretar Komunističke partije Pjer Loran izjavio je da su uhapšeni članovi u policijskoj stanici i dodao da ih je saslušao tužilac koji im je oduzeo pasoše i da se očekuje da će najverovatnije biti pušteni kada se zatvore birališta.\nUne délégation communiste française, avec une sénatrice, arrêtée en Turquie (Parti communiste) #AFP\n"Kristin Prino mi je javila da će do 17.00 po lokalnom vremenu biti u policijskoj stanici i da će posle biti poslati u hotel ali će imati i dalje policijski nadzor", rekla je predsednica komunista u gornjem domu francuskog parlamenta Elijan Asasi.\nTurski mediji preneli su da su pokrenute sudske procedure protiv deset stranaca optuženih za lažno predstavljanje da su međunarodni posmatrači izbora.\nMeđu uhapšenima su pored Francuza i nemački i italijanski državljani. Više od 56 miliona Turaka danas glasa za novog predsednika i novi sastav parlamenta.\nPosle izbora treba zvanično da stupi na snagu ustavna promena prema kojoj Turska prelazi u predsednički sistem vladanja, čime će šef države imati šira ovlašćenja.\nTuskaizboriRedžep Tajip ErdoganKomunistička partija Francuskeposmatračkaposmatračka


VLADA SRBIJE USVOJILA MERE KRIZNOG ŠTABA! Ugostitetljski objekti će 31. decembra raditi do 18, prodavnice do 20 sati! - Informer Ad\nVlada Republike Srbije usvojila je odluke koje je Krizni štab doneo na jučerašnjoj sednici\nVlada Srbije usvojila je odluke Kriznog štaba da restorani i kafići 31. decembra i 1. januara rade do 18 sati, a prehrambeni objekti do 20 sati, potvrđeno je "Blicu" u Vladi Srbije.\nOVO JE RADNO VREME APOTEKA I MARKETA tokom novogodišnjih i božićnih praznika! sledeća vest\nDECA MOGU DA IMAJU OPASAN POSTKOVID SINDROM, A DA NI NE ZNAJU DA SU ZARAŽENA! Doktorka iz bolnice "Dragiša Mišović": Analize pokazale DRAMATIČNE PROMENE\nSrbija Vlada Srbije Nova godina radno vreme krizni štab Korona koronavirus radno vreme za praznike 2021 radno vreme za praznike


„Neprihvatljivo je naknadno stranačko obeležavanje litija“: Mitropolija o filmu „Branili smo svetinje“ - 15.01.2022, Sputnik Srbija\n„Neprihvatljivo je naknadno stranačko obeležavanje litija“: Mitropolija o filmu „Branili smo svetinje“\nMitropolija-crnogorsko primorska oglasila se povodom prikazivanja filma „Branili smo svetinje“, ocenivši da je neprihvatljivo da se litije naknadno stranački... 15.01.2022, Sputnik Srbija\n„Uvereni smo da je jedan od ključnih razloga uspeha litija u tome što nismo dozvolili da se one stranački ili partijski obeležavaju i što su one bile i ostale crkveni, svetoduhovski i svenarodni događaj. Zbog toga je neprihvatljivo da se one naknadno stranački obeležavaju kao što je to učinjeno filmom ‘Branili smo Svetinje’ nedavno prikazanim na pojedinim TV kanalima“, saopštila je Mitropolija.Navodeći da ne žele da umanje bilo čiji doprinos litijama, pa ni političara, iz Mitropolije poručuju da je narod na čelu litija hteo da vidi svoje vladike i sveštenike, a ne političare.Na litijama su bili zajedno lideri i pripadnici različitih stranaka, podseća se u saopštenju i dodaje:Litije su podigle i objedinile pravoslavne hrišćane u Crnoj Gori u vreme posle izglasavanja anticivilizacijskog Zakona o slobodi veroispovesti, ističe Mitropolija crnogorsko-primorska, ali i ukazuje da karakter litija nije dobro poistovećivati sa drugim narodnim okupljanjima, posebno ne sa stranačkim ili staleškim.„Srbi i Crnogorci u tom sveštenom hodu obrisali različite podele i podozrenja među sobom, izmirili se i objedinili oko imena Božjeg i svojih svetinja. Različitosti u nacionalnom izjašnjavanju nisu nestale, ali su ustuknule pred istinskim i spasonosnim osećanjem svenarodnog jedinstva u Hristu čije smo Svetinje zajednički branili i odbranili“, poručuje se, između ostalog, u saopštenju Mitropolije crnogorsko-primorske.\nMitropolija-crnogorsko primorska oglasila se povodom prikazivanja filma „Branili smo svetinje“, ocenivši da je neprihvatljivo da se litije naknadno stranački obeležavaju. Dokumentarni film „Branili smo svetinje“ prikazan je u Crnoj Gori i Srbiji, a producent filma je Savez Srba iz Crne gore u saradnji sa Ramonda produkcijom iz Beograda.\n„Uvereni smo da je jedan od ključnih razloga uspeha litija u tome što nismo dozvolili da se one stranački ili partijski obeležavaju i što su one bile i ostale crkveni, svetoduhovski i svenarodni događaj. Zbog toga je neprihvatljivo da se one naknadno stranački obeležavaju kao što je to učinjeno filmom ‘Branili smo Svetinje’ nedavno prikazanim na pojedinim TV kanalima“, saopštila je Mitropolija.\nNavodeći da ne žele da umanje bilo čiji doprinos litijama, pa ni političara, iz Mitropolije poručuju da je narod na čelu litija hteo da vidi svoje vladike i sveštenike, a ne političare.\nNa litijama su bili zajedno lideri i pripadnici različitih stranaka, podseća se u saopštenju i dodaje:\n„Služi im na čast što su, ostajući verni svojim strankama i partijama, dali prednost svenarodnom jedinstvu oko Svetinja i ćivota Svetog Vasilija Ostroškog. Na takav način svi učesnici ovih znamenitih događaja od deteta do starca, muško i žensko, profesori, umetnici, radnici i učenici dali su svoj veliki doprinos neospornom uspehu litija“.\nLitije su podigle i objedinile pravoslavne hrišćane u Crnoj Gori u vreme posle izglasavanja anticivilizacijskog Zakona o slobodi veroispovesti, ističe Mitropolija crnogorsko-primorska, ali i ukazuje da karakter litija nije dobro poistovećivati sa drugim narodnim okupljanjima, posebno ne sa stranačkim ili staleškim.\n„Srbi i Crnogorci u tom sveštenom hodu obrisali različite podele i podozrenja među sobom, izmirili se i objedinili oko imena Božjeg i svojih svetinja. Različitosti u nacionalnom izjašnjavanju nisu nestale, ali su ustuknule pred istinskim i spasonosnim osećanjem svenarodnog jedinstva u Hristu čije smo Svetinje zajednički branili i odbranili“, poručuje se, između ostalog, u saopštenju Mitropolije crnogorsko-primorske.\nOtac Gojko: Fenomen litija u Crnoj Gori je raspirio vatru pravoslavlja\n31 Decembar 2021, 09:22


Dveri reagovale povodom najave da Jura počinje sa radom | Televizija Leskovac\nSamo po sebi se nameće jedno pitanje, šta bi se desilo da se nije „digla prašina“ oko svega i šta bi se desilo da prvi zaraženi nije otkriven u „minut do dvanest“. Da li bi i tada došlo do ove preporuke i da li bi i tada iko išta preduzeo?\nMoramo biti svesni da građane zbunjuje, a radnike dodatno plaši činjenica da na jednoj strani imamo zabrane kretanja, zabranu okupljanja više od dve osobe, a na drugoj pozivanje hiljade radnika da se u istom danu vrate na posao.\nGrO Dveri Leskovac zato podržava odluku Zavoda za javno zdravlje Leskovac i preporuku korporaciji Jura o prekidu proizvodnje ili njenom svodjenju na minimum. Međutim kako se radi samo o preporuci, a preporuka ne zvuči obavezujuće, dodatno apelujemo i na ozbiljnost Kriznog štaba grada Leskovca da celu ovu priču isprati na pravi način.\nNa kraju apelujemo na građane Leskovaca da u ovim danima pre svega sami sebe zaštite, svojom odgovornošću i svojim strpljenjem, jer je i ova situacija sa Jurom pokazala da sve preuzete mere zaštite deluju moćno i ozbiljno preko tv ekrana i onda kada se prezentuju, dok u praksi sve to izgleda malo drugačije.\nTags: Dveri, GrO Dveri, saopštenje za javnost\nJura ipak ne počinje rad u svoja dva pogona\nPozorišne predstave za najmlađe sugrađane na programu Televizije Leskovac, svakog dana od 11:30


Krkobabić: Penzije će od ove godine više pratiti rast plata - Izazov\nKrkobabić: Penzije će od ove godine više pratiti rast plata\nRadio-televizija Srbije\t 7. januara 2022. 12:05\nKrkobabić ističe da je to osnovni zahtev PUPS-a, kao stranke koja se zalaže za bolju poziciju penzionera u društvu.\n"Popravljanje švajcarske formule je nužno. Postoji moj dogovor o tome sa predsednikom Srbije Aleksandrom Vučićem. On je i na sednici Glavnog odbora naše stranke rekao da podržava koncept da penzije prate plate, uz ogradu da će se truditi da to praćenje bude maksimalno", kaže Krkobabić za Tanjug.\nObjašnjava da to znači da bi penzija, na primer, penzionisanog učitelja trebalo da raste kao i plata njegovog kolege koji radi, ako ne sasvim, onda da taj rast bude što približniji.\nKrkobabić naglašava da je što se penzionerskog standarda tiče, najstarijima najvažnije da im primanja stižu na vreme što je sada slučaj, ali da im i pomoć koju su dobijali od države lane i dobiće opet u februaru, mnogo znači.\n"Ova pomoć je posebno važna zato što je ona vid brige države o najstarijima, dodatna pomoć za njih, jer se ta sredstva ne isplaćuju iz Fonda za penzijsko i invalidsko osiguranje", kaže Krkobabić.\nNaglašava da je ova pomoć naročito dobrodošla za one sa najnižim primanjima, kao što su poljoprivredni penzioneri, koji će sa 20.000 dinara pomoći koliko im uskoro sleduje od države, praktično dobiti duplu penziju.\nNa pitanje da li su penzioneri zadovoljni svojim položajem u društvu, stepenom uključenosti u društvena zbivanja ili se osećaju prepuštenima samima sebi, sagovornik Tanjuga kaže da su oni zadovoljni jednokratnim davanjima koja dobijaju, ali da posebno insistiraju na delu koji se vezuje za lično dostojanstvo.\n"Ljudi koji su u penziji žele da imaju sve sadržaje kao i oni koji su aktivni, dakle i kulturne i sportske, da učestvuju u svemu i aktivno donose odluke. Taj oblik društvenog standarda je izuzetno bitan i država će tu, što sa centralnog, tako i sa lokalnog nivoa, morati više da deluje", navodi on.\nKada je reč o konkretnim oblastima u kojima bi to delovanje trebalo da se pojača, izdvaja pomoć gerontodomaćica, za čim je naročito izražena potreba u velikim gradovima.\n"Potrebno nam je više gerontodomaćica i radićemo na povećanju njihovog broja, a to je u nadležnosti lokalnih samouprava. Neophodno nam je i više klubova penzionera, jer neko ko ima relativno nisku penziju ne može da posećuje skupa mesta", kaže Milan Krkobabić.\nDodaje da bi poboljšanju društvenog standarda i boljem osećaju najstarijih pomogla veća dostupnost kulturnih sadržaja, čemu bi doprineli popusti za pozorišne predstave, filmske projekcije i slično, zatim programa za rekreaciju, odlazaka u banje i slično.


Organizacija Građanske inicijative saopštila je da su Specijalni izvestioci UN utvrdili da je Vlada Srbije zloupotrebila mehanizam za borbu protiv pranja novca i finansiranja terorizma sa ciljem da zaplaši predstavnike civilnog društva, te ograniči njihov rad i uguši kritiku vlasti.\nUprava za sprečavanje pranja novca je krajem jula objavila da pokreće istragu o bankovnim računima 37 nevladinih organizacija i 20 pojedinaca, na osnovu zakona o sprečavanju finansiranja terorizma i pranja novca. Međutim, Uprava orgainzacijama nikada nije dostavila konkretan osnov sumnje za takvu istragu.\nPredstavnici organizacija i pojedinci sa takozvanog "Spiska" alarmirali su međunarodne organizacije i povodom tog apela oglasili su se stručnjaci UN.\nKako se navodi u saopštenju Građanskih inicijativa, stručnjaci UN navode da "iako države imaju obavezu da donesu zakone u cilju suzbijanja finansiranja terorizma, mere koje usvoje moraju u svemu da budu u skladu sa međunarodnim pravom, a naročito pravom ljudskih prava".\n"Po mišljenju stručnjaka, ovako široka i samovoljna upotreba Zakona o sprečavanju pranja novca i finansiranja terorizma, kojom se targetiraju organizacije civilnog društva, mediji i pojedinci, nije u skladu sa obavezama Srbije po međunarodnom pravu, budući da se time ugrožava pravo na slobodu izražavanja i udruživanja civilnog društva".\nStručnjaci su podvukli da je ovakvo targetiranje civilnog društva kontraproduktivno, i da podriva, a ne poboljšava bezbednost, navodi se u saopštenju.


Golgeter iz Sente vođa tima na EP - Meridianbet Vesti\nEuro 2016Fudbal Author:\tCentrala Bg - 08/06/2016\nGolgeter iz Sente vođa tima na EP\nZvanično najvredniji tim na Evropskom prvenstvu ima Engleska, ali kada su u pitanju realne svote novca koje su plaćene za fudbalere “Gordi Albion” je tek na trećem mestu iza Belgije i Nemačke.\nBelgijanci smatraju da je ova generacija njihova najbolja šansa ikada za osvajanje trofeja, što i nije čudno kada se vidi da su fudbalere Belgije njihovi klubovi platili neverovatnih 408 miliona evra!\nNajskuplji fudbaler Belgije je Kevin De Brujne, vezistu “Crvenih đavola” Mančester siti je platio 70 miliona evra. Ni ostatak zvezda tima Marka Vilmotsa poput Kristijana Bentekea, Edena Azara ili Romelua Lukakua nije mnogo manje plaćen – prosečna cena fudbalera Belgije je skoro 18 miliona evra.\nDrugi najskuplje plaćen tim je Nemačka. Fudbalere “Manšafta” timovi su ukupno platili 338 miliona evra, a potom slede Englezi sa plaćenih 242 miliona za fudbalere koje predvodi iskusni selektor Roj Hoždson.\nIako je daleko od najslabijeg tima na Euro, Ukrajinci su najmanje plaćeni iz prostog razloga što većina igra u domovini. Ili su ponikli u klubovima za koje igraju, ili su u njih došli iz manjih ukrajinskih timova. Sveukupno Ukrajinci nisu plaćeni ni osam miliona evra. Zanimljivo je videti i tim Velsa koji je plaćen 174 miliona evra, a od toga je Geret Bejl vredeo 110!\nKada je u pitanju procenjena vrednost fudbalera, Englezi se cene na 751 milion evra, potom slede Francuzi sa 696, a Španci vrede 639.\nUbedljivo najmanje vrede Mađari, a njihov najvredniji fudbaler je – Srbin. Napadač rođen u Senti je posle uspešne karijere u Mađarskoj prešao je u Legiju iz Varšave prošle sezone. Na 37 mečeva uspeo je da postigne čak 28 golova i sebi je digao vrednost na 6,6 miliona evra, tako da je ubedljvo najvredniji u timu. Teško da će mu poći za rukom da se umeša u trku za najboljeg napadača prvenstva, ali bi svakako dobrim igrama mogao sebi da osigura novi transfer.\nNajskuplje plaćeni fudbaler koji će zaigrati na EP je ranije pomenuti Geret Bejl, a igrač kome je procenjena najveća vrednost na prvenstvu je njegov saigrač iz Reala Kristijano Ronaldo. Portugalac koji je nedavno potpisao novi ugovor sa “Kraljevskim klubom” se ceni na 137,8 miliona evra što je više nego pola reprezentacija na EP.\nTags:Belgija, CIES, Engleska, EURO, Evropsko prvenstvo, Mađarska, Nemačka, Ukrajina\nJelena prošla dalje, red je na Aleksandru Krunić


RTS :: U Vašingtonu počinju dvodnevni razgovori delegacija Beograda i Prištine\nRadio Beograd 1 U Vašingtonu počinju dvodnevni razgovori delegacija Beograda i Prištine\nčetvrtak, 03. sep 2020, 15:00\nU Vašingtonu počinju dvodnevni razgovori delegacija Beograda i Prištine\nU Vašingtonu počinju dvodnevni razgovori delegacija Beograda i Prištine o, kako je najavljeno, ekonomskoj saradnji. Predsednik Aleksandar Vučić i srpska delegacija predstaviće danas u Beloj kući agendu ekonomske saradnje koja može potpuno da promeni paradigmu odnosa Srba i Albanaca na ovim prostorima, ali ćemo znati da sačuvamo nacionalni interes Srbije ako neko pokuša da u razgovore progura teme koje nisu u skladu s njim, izjavio je u Vašingtonu direktor Kancelarije za Kosovo i Metohiju Marko Đurić.\nPremijerka Ana Brnabić izjavila je da ne očekuje da na sastanku predstavnika Beograda i Prištine u Vašingtonu našoj delegaciji budu postavljeni ultimatumi, kao i da će se pre svega razgovarati o ekonomskim temama.\nŠef diplomatije Ivica Dačić poručio je da je Srbija za dogovor i pregovore, ali ne i za ultimatum. On je za Er-Te-Es istakao da se tokom pripreme sastanka govorilo samo o oblikovanju ekonomskog okvira, odnosno o infrastrukturi, uspostavljanju slobode kretanja robe, ljudi i kapitala, ali da su iznenađenja moguća. Politički sporazum nije pripremljen i kosovsko pitanje može biti rešeno samo kompromisom, naglasio je Dačić.\nSpecijalni sud za ratne zločine takozvane O-Ve-K pozvao je jednog od komandanata te organizacije Agima Čekua u svojstvu osumnjičenog. On je za Kohu potvrdio da u Hag putuje 28-og septembra. Čeku je komadant štaba O-Ve-Ka je bio od maja 1999. godine. Više puta je bio hapšen u vezi sa optužnicom za ratne zločine, ali je oslobađan.\nZdravstveni radnici crvenih zona kovid bolnica Kliničko-bolničkog centra Bežanijska kosa, Opšte bolnice Mladenovac, Instituta za ortopediju Banjica, VMC-a i Klinike za anesteziologiju obavestili su ministra zdravlja Zlatibora Lončara o stanju u tim ustanovama i merama koje preduzimaju da se pomogne kovid pozitivnim pacijentima. Lončar je poručio da nema opuštanja u borbi sa virusom korona i da je neophodno rigorozno sporovođenje mera koje su na snazi.\nLider Građanskog pokreta Ura Dritan Abazović izjavio je za Prvi program Radio Beograda da bi narednih dana trebalo bi da počnu razgovori o ekspertskoj vladi i da je to ono što građani Crne Gore očekuju. Kako kaže, dosta je bilo kampanje, stvari sada moraju da se konkretizuju zato što građani žele konkretne rezultate. Građanima regiona šalje poruku da nema razloga za brigu i dodaje da mu se čini da je region tragičnije doživeo poraz DPS-a nego sama Crna Gora. Desilo se nešto dobro, desio se demokratski iskorak i biće sve u redu, poručuje Abazović\nAgencija Mudis potvrdila je u godišnjem izveštaju ocenu kreditnog rejtinga Srbije i zadržala pozitivne izglede za njegovo dalje povećanje. Ministar finansija Siniša Mali izjavio je da pandemija kovida 19 nije narušila javne finansije naše zemlje, kao i da je vest o zadržavanju kreditnog rejtinga najbolja potvrda toga.\nKremlj je odbacio optužbe da je odgovoran za trovanje opozicionog lidera Alekseja Navaljnog i istakao da nema nikakvog osnova da zbog tog slučaja Rusiji budu uvedene sankcije. Moskva upozorava ostale zemlje da ne donose preuranjene zaključke. Nemačka vlada saopštila je juče da ima "neoborive dokaze" da je Navaljni otrovan novičokom, nervnim agensom za koji se veruje da se proizvodi u Rusjii.\nNaša fudbalska reprezentacija od 20 časova i 45 minuta u Moskvi igra protiv Rusije, prvu utakmicu u grupi 3 „B" Lige nacija. Tri dana kasnije uslediće duel sa Turskom u Beogradu.\nUrednici vesti: Irena Jelovac i Relja Trajković


8 efikasnih načina da prevaziđeš kreativne blokade na poslu - Page 2 of 2 - WANNABE MAGAZINE\nNe zaboravi da s vremena na vreme promeniš okruženje. Ukoliko radiš od kuće, pokušaj da makar jedan ili dva radna dana sedmično provedeš radeći u drugačijem okruženju, bilo da je reč o lokalnoj biblioteci, nekom omiljenom kafiću u kom imaš svoj kutak ili co-working prostoru.\nAko se zaista osećaš “zaglavljeno”, odmakni se na trenutak od onoga što radiš. Takođe, možeš se fokusirati na neki drugi zadatak za koji misliš da ćeš ga u tom trenutku bolje obaviti ili sasvim prestanite da radite i vratite se na početni posao malo kasnije. Potpuna posvećenost poslu 24/7 ne znači da ćeš kreirati svoje najbolje delo niti da ćeš uspeti da obaviš više zadataka.\nPokušaj da neko vreme provedeš bez tehnologije tako što ćeš svakog radnog dana isključiti telefon i laptop na nekoliko sati. Bićeš iznenađena činjenicom da znatno više možeš da uradiš bez ometanja tehnologije koja ti je na dohvat ruke. Do najboljih ideja često dolazimo pomoću dva sasvim obična alata – papira i olovke, bez potrebe da skrolujemo ekrane svojih smart telefona. Ponekad je zaista isceljujuće vratiti se starom načinu rada.\nAktivno radite na stvarima koje su vam zanimljive\nKada je posao ujedno i igra i zabava, sa svakim izazovom je lakše uspešno se suočiti. Razmislite o tome za koje projekte ili aspekte opisa vašeg posla smatrate da vas najviše stimulišu. Kada to učinite, napravite svesni napor da ponovo usmerite svoje radne obaveze kako biste ugradili više onoga što volite u ono što radite. Dugoročno posvećivanje tome da aktivno radite ono što vam je zanimljivo, na duže staze će vam doneti još više inspiracije.


Evropska federacija novinara osudila što novinarima sa Kosova nije dato da postave pitanja Merkelovoj - Kosovo Online\n14. Septembar 2021. • 21:48\nGeneralni sekretar te organizacije oštro je reagovao na Raminu „sramnu“ odluku.\n„Stidite se premijeru Edi Rama, namerno ste ignorisali pitanja novinara sa Kosova. Evropska federacija novinara osuđuje ovaj skandal“, naveo je u objavi na Tviteru generalni sekretar Evropske federacije novinara.\nNovinar TV Kljan Kosova Enis Rečica, jedan od kosovskih novinara koji je prisustvovao konferenciji za medije u Tirani je u objavi na Fejsbuku naveo da su on i njegove kolege iz kosovskih medija od početka tražili reč. „Bilo je uzalud, čak ni nakon 40 minuta, niko od akreditovanih novinara šest medija sa Kosova nije dobio reč“, naveo je u objavi na Fejsbuku Rečica.\nIstakao je da je ključna tema na koju su novinari sa Kosova želeli da postave pitanja“ Kosovo, Srbija, konačni sporazum, dijalog, liberalizacija viza, Otvoreni Balkan itd.", dodao je Rečica.\nTirana konferencija novinari Kosovo Edi Rama Angela Merkel\nKosovskim medijima nije bilo dozvoljeno da postavljaju pitanja Edi Rami i Angeli Merkel\nKosovskim medijima danas nije bilo dozvoljeno da postavljaju pitanja na konferenciji za novinare albanskog premijera Edija Rame i nemačke kancelarke Angele Merkel, prenosi Kosovo pres.\nKurti se sastao s Angelom Merkel u Tirani


Mleko domaćih proizvođača za robne rezerve\nYou are here: Home ∼ 2015 ∼ May ∼ 06 ∼ Mleko domaćih proizvođača za robne rezerve\nVlada Republike Srbije dala je saglasnost da Republička direkcija za robne rezerve od 27. aprila do 30. juna ove godine, kupi mleko domaćeg porekla prerađeno u mleko u prahu od domaćih proizvođača.\nZa otkup mleka u prahu obezbeđeno je 500 miliona dinara. Cena obranog mleka u prahu je 420 dinara, dok je punomasnog 460 dinara po kilogramu, sa PDV-om.\nSEDA pozdravila odluku Vlade\nU Nacionalnoj asocijaciji prerađivača mleka (SEDA) pozdravili su ovu odluku Vlade te smatraju da time učinjen pozitivan korak ka ublažavanju negativnih efekata krize u mlekarskom sektoru i očuvanju proizvodnje na domaćim farmama.\nOsim toga, SEDA ističe da se mlekarski sektor suočava sa kompleksnim izazovima koje su uzrokovali problematični ekonomski odnosi Evropske unije i Rusije i plasmanom viškova mleka i mlečnih proizvoda iz Evrope u CEFTA region, ukljčujući i Srbiju. Domaće mlekare tako su se našle pod pritiskom niskih uvoznih cena EU proizvoda u regionu te je izvoz na tradicionalna tržišta umanjen, čime je ugrožen i otkup mleka sa domaćih farmi.\nOva kriza nije jednokratna, smatra SEDA, jer Evropa se godinama spremala za ukidanje mlečnih kvota i globalnu tržišnu utakmicu i svima je bilo jasno da će do toga doći. Unatoč tome, Srbija je jedina zemlja u procesu pridruživanja koja je liberalizovala tržište sa EU, a da pri tome nije unapredila konkurentnost industrije i primarnih proizvođača, što je mogla učiniti korišćenjem predpristupnih fondova, ali i drugih oblika institucionlane i finansijske podrške.\nU Nacionalnoj asocijaciji prerađivača mleka očekuju od Vlade da nastavi sa konstruktivnim dijalogom sa ključnim akterima sektora te definira sistemske mere za očuvanje vitalnih nacionalnih interesa.\nOdlukom zadovoljni i proizvođači\nProizvođači mleka okupljeni u Udruženje proizvođača mleka na čelu sa predsednikom Upravnog odbora, Ljubišom Jovanovićem, takođe su podržali ovu odluku Vlade, tim više što su pre dva meseca upravo iz redova ovog Udruženja proizvođači, zajedno sa prerađivačima prema Vladi uputili inicijativu za otkup tržišnih viškova. Koliko je ugrožen ovaj sektor govori i podatak da je upravo u tom razdoblju dolazilo do ozbiljnih otkazivanja ugovora kod farmera za otkup mleka. Ne treba zanemariti ni činjenicu da je pritisak za smanjenje cena i dalje prisutan.\nPrema Jovanovićevoj proceni, ovom će se merom realizirati otkup oko dve hiljade tona mleka u prahu. To možda i nisu količine koje će doneti spasenje ovoj oblasti, ali svakako jeste dobar vetar u leđa proizvođačima koji se u ovom trenutku nalaze u nezavidnom položaju na tržištu.


OTKRIVEN TAJNI DOGOVOR RUSIJE I KINE: U Siriji isprobano dejstvo nove Alijanse koja će ući urat sa NATO | WebTribune\nHome SPEKTAR OTKRIVEN TAJNI DOGOVOR RUSIJE I KINE: U Siriji isprobano dejstvo nove Alijanse koja će ući urat sa NATO\nRat koji se danas održava u Siriji je, možda, nova vrsta rata u smislu sredstava koja se koriste, svog obima i tipu i velikom broju strana koje učestvuju u ratu.\nSvaka stranka tvrdi da brani Sirijce i sirijska prava do te mere da povremeni posmatrač ne bi mogao da razlikuje dobro od lošeg ili tlačitelja od potlačenih. Moraju se ispitati vrednosti i ponašanja svake stranke da bi se prepoznalo ko brani svoju domovinu od onih koji su došli iz inostranstva da sprovedu svoje inostrane programe na sirijskom tlu.\nSirijska vojska i njeni saveznici se bore protiv terorista iz celog sveta koji su došli u Siriju uz podršku američkog saveza, koji tvrdi da brani ljudska prava i da se bore u Siriji za “odbranu“ sirijskog naroda. Ovi teroristi su dovedeni u Siriju iz zatvora širom sveta da brane “revoluciju pravičnosti i pravde“ koja obezglavljuje i ubija nevine ljude i koja je navodila na ubijanje i razaranje u Siriji više od pet godina.\nUprkos jasnoći ove slike za Sirijce, i dalje ima onih koji tvrde da postoji realna sirijska revolucija i da je prisutna umerena opozicija.\nAli rat u Siriji više nije rat između Sirijaca. On je postao rat između dve ose, od kojih je jedna američko-zapadna osa koja želi da uništi Siriju zbog njenog položaja koji stoji na putu ostvarivanja njihovih geopolotičkih ciljeva. Sirija je bila sjajan kulturni centar suživota i harmonije između različitih vera, a bila je središte otpora protiv američko-izraelskih projekata u regionu.\nProšlogodišnje bitke u Siriji su pokazale veliku ambiciju i želju Amerikanaca i njihovih regionalnih agenata za podršku terorističkih grupa, kao što je pokazana i njihova velika sposobnost da dovode sve više i više ovih zmija pružajući im naoražanje i drugu materijalnu podršku.\nSirijski savez je došao do zaključka da bi sama sirijska vojska, bez podrške saveznika, mogla pretrpeti veliki gubitak za savez u celini, koji odbija unipolarnu hegemoniju pod vođstvom divljačkog novog liberalizma koji teroriše svakoga ko se ne slaže sa američkim planom.\nMožda su intervencije SAD-a u Siriji i Ukrajini bili najvažniji događaji koji su pokazali ovaj američki sistem u tekućoj deceniji. Američki neuspeh u Ukrajini može da postavi temelje za neuspeh Evropske unije (Bregzit, na primer), jer je sam projekat EU prvenstveno osnovan da popuni prostor koji je nastao usled raspada Sovjetskog saveza, i da kontroliše sve države koje okružuju Rusiju jer će američka sredstva bili uložena protiv Rusije kada se za to ukaže potreba.\nAmerički neuspeh u Siriji čini besmislenim formiranje novog Otomanskog carstva koje je bilo planirano kao paralelni projekat Evopske unije u islamskom svetu na čelu sa Muslimanskim bratstvom. Ono je trebalo da se koristi kao još jedno američko sredstvo u službi američkih, zapadnih i izraelskih interesa protiv Rusije i ose otpora.\nSaveznička, odbrambena vojna intervencija u sirijskom ratu se dogodila u dve faze. Prva faza intervencije je inicirana od strane ose otpora (Hezbolah, Iran i Sirija), kako rat u Siriji zaista izgleda kao direktan rat protiv svih njih zajedno, posebno od rata 2006. godine između Izraela i Hezbolaha u Libanu koji je pokazao kapacitet Hezbolaha da drži svoje pozicije i promeni pravila igre u regionu. Izrael i njegovi saveznici su znali da nema šanse da postignu odlučujuću vojnu operaciju protiv Hezbolaha. Stoga su oni osmislili druge planove za udaranje ose otpora i fragmentacije – što je za cilj imalo dovođenje svih tih zmija u Siriju i garantovati im neograničenu podršku.\nMultipolarna osa je ušla u rat (u drugoj fazi intervencije) kada su videli i prepoznali međunarodni karakter sirijskog rata i njegov uticaj na geopolitičku budućnost sveta. Pored toga, bilo je jasno da je napad SAD na Siriju, kao i na Ukrajinu, bio planirani rat protiv mulitpolarne ose, i da bi gubitak bilo koje od ovih zemalja bio gubitak za celu osu.\nSamim tim, ruska intervencija u septembru 2015. godine je pokrenuta da eliminiše ove rizike i da pomogne sirijskoj vojsci u odbrani svoje strateške lokacije. Ova ruska intervencija je sprečila da unipolarna osa dobije rat u Siriji.\nAli bitka za Siriju je još uvek u toku zbog ogromne podrške koju su teroristi dobili iz Saudijske Arabije, Turske i Katara, pored neograničene podrške od SAD i njihovih zapadnih saveznika.\nProšlomesečne bitke u Alepu su pokazale očaj američke ose da probije opsadu nametnutu sirijskom vojskom i njenim saveznicima od skoro deset hiljada naoružanih terorista u gradu Alepu.\nPoslali su hiljade novih terorista potpomognute najnovijom vrstom oružja i svih vrsta sigurnosne i logističke podrške, pa su uspeli da postignu neke dobitke i okupiraju neke tačke na jugu i zapadu Alepa. Ali nisu mogli da postignu sve svoje ciljeve zbog žestokog otpora od strane sirijske vojske i njenih saveznika.\nBitke u Alepu su pokazale da ruski avioni u Hmejmimu ne mogu da pokriju celu Siriju ili potpuno spreče protok terorista u velikim količinama, posebno kada se protok terorista dešava od Idliba do Alepa (zbog malog razmaka između njih).\nOve bitke su takođe pokazale da se neprijateljska osa u sirijskom ratu očajnički bori da sačuva Alepo radi očuvanja svog uporišta u Siriji. Za njih je dalje ubijanje i razaranje u Siriji cilj sam po sebi, pa zato pokušavaju da produže rat i ostvare svoje ciljeve.\nOdgovor Rusije na nove zahteve je bio brz i teški ruski bombarderi su počeli da udaraju različite terorističke mete koristeći aerodrom Hamadan u Iranu, što se može smatrati novom erom u rusko-iranskoj saradnji.\n16. avgusta 2016. godine, velika vojna delegacija iz Kine, na čelu sa admiralom Guanom Jufejem, direktorom Kancelarije za međunarodnu vojnu saradnju Kineske centralne vojne komisije, posetila je Damask i srela se sa Fahadom Jasimom al-Frejem, sirijskim ministrom odbrane, što je korak napred u vojnoj saradnji između ove dve zemlje. Značaj ove posete je pojava novog, nedefinisanog saveza kao rezultat sirijskog rata.\nČini se da je jasno kroz stratešku saradnju između Rusije, Irana, Sirije i Kine da ovaj savez negira laži o obojenim revolucijama u Ukrajini, Siriji i drugim zemljama.\nOvaj novi savez povlači novu crvenu liniju u zavisnosti od novih vrednosti, a posebno u zavisnosti od međunarodnog prava, čime odbacuje dvostruke standarde koji se koriste u rešavanju međunarodnih kriza kada je SAD i drugim zapadnim zemljama dozvoljeno da nastave po svom starom ponašanju iz poslednje decenije prošlog veka.\nSirijski rat je najavio pojavu nove ere, i sklapanje novog saveza koji će se suprotstaviti NATO-u u bliskoj budućnosti.


40% studenata veruje da njihov budući posao još uvek ne postoji - ITM\nNaslovna Blog 40% studenata veruje da njihov budući posao još uvek ne postoji\nNapredak tehnologije vodi konstantnim promenama. Čak se i tradicionalne uloge u medicini i poljoprivrdi menjaju i prilagođavaju tehnologijama na kojima se zasnivaju.\nEvo nekih primera poslova za koje se danas studenti obučavaju:\nKompanija Kaspersky Lab ohrabruje studente da budu kreativniji kako bi se osigurali od pretnji koje budućnost nosi, tako što će učestvovati na studentskom takmičenju: The Secur’IT kup. Ovo takmičenje je otvoreno za studente iz svih krajeva sveta i iz svih akademskih oblasti. Učesnici će dobiti priliku da osvoje 10.000 dolara, kao i da ostvare benefite takmičenja sa studentima srodnih interesovanja a uz to dobiju i uvid o radu u industriji.\nRadni tokovi ove godine imaju za cilj da reše probleme koji su pre samo nekoliko godina izgledali kao problemi budućnosti, ali su za današnju tehnologiju i industriju veoma realni:\nIoT – ekosistem pametnih domova moraće da bude zaštićen od pretnji uzrokovanih slabostima koji omogućavaju hakerima da pristupe mreži.\nPatimat Darbiševa (Patimat Darbisheva), jedna od prošlogodišnjih finalista koja je učestvovala u projektu čiji je cilj bio prevencija industrijske špijunaže, rekla je na takmičenju: “Učešće na Secur’IT kupu pruža priliku za sticanje iskustva u rešavanju zanimljivih, realnih zadataka u različitim poljima i oblastima ekspertize.\nOmogućava primenu znanja u praksi, čak i ako vam nedostaje tehničko iskustvo. Nije čak ni potrebno imati detaljno znanje ili iskustvo u IT oblasti, jer je takmičenje više traži otvoren um i radoznalost, koji će biti u stanju da reše probleme i što je najvažnije – sve to lepo predstavi! Uzbudljiva atmosfera takmičenja zaista mi je pomogla da verujem u sebe i uživala sam u upoznavanju toliko novih ljudi iz toliko različitih mesta i okruženja.”\nZa više informacija o Secur’IT Cup takmičenju, uključujući i uslove prijave i nagrade, posetite: secureitcup.kaspersky.com\nPrethodni tekstNakon 50 godina MasterCard menja svoj logo!\nSledeći tekstWhatsApp na Android uvodi jednu bitnu promenu\nMiloš 13. Januara 2019. at 21:44\nJer se vremena menjaju, jer je toliko mogućnosti da je normalno da će se vremenom pojaviti silna zanimanja koja još uvek nemamo.\nRadovan Laćarak 14. Januara 2019. at 12:36\nSvakako, svakim danom kako tehnologija tako i sama nauka napreduju i proširuju svoja saznanja ka novim zanimanjima za koje pre 10-ak godina nismo ni mislili da mogu da postoje.


Beogradski sajam turizma: Rusko-srpsko versko jedinstvo (video) - 21.02.2019, Sputnik Srbija\nBeogradski sajam turizma: Rusko-srpsko versko jedinstvo (video)\nNa Beogradskom sajmu, u okviru Sajma turizma, otvoren je Dan ruske duhovne kulture u Srbiji, koje je organizovalo rusko Ministarstvo kulture uz podršku... 21.02.2019, Sputnik Srbija\n11:55 21.02.2019 (Osveženo: 18:22 22.02.2019)\n© Sputnik / Dejan SimićŠtand Rusije na Sajmu turizma\nNa Beogradskom sajmu, u okviru Sajma turizma, otvoren je Dan ruske duhovne kulture u Srbiji, koje je organizovalo rusko Ministarstvo kulture uz podršku Ambasade Ruske Federacije sa ciljem da se Beograđani upoznaju sa ruskom kulturom, pre svega iz ugla pravoslavlja.\nU sastavu visoke delegaciju iz Moskve nalaze zamenica ministra kulture Olga Jarilova, ministri kulture i turizma ruskih regiona, predstavnici vodećih kulturnih ustanova, turističkih agencija i organizacija pokloničkog turizma.\nU programu Dana duhovne kulture biće upriličeni susreti, izložbe i gala koncert klasične muzike. Na štandu Rusije biće održan forum o razvoju verskog turizma, koji će širokoj publici i stručnjacima predstaviti kulturno-turističke destinacije ruskih regiona radi popularizacije spomenika ruskog duhovnog nasleđa.\nNa Beogradskom sajmu 22. februara biće otvoren festival pravoslavne kuhinje, na kojem će biti predstavljena tradicionalna jela ruskih manastira.\nTakođe, u okviru kulturnog programa Dana duhovne kulture Rusije u Srbiji, u Ruskom domu biće otvorena jedinstvena izložba predmeta pravoslavnih umetničkih zanata i rukotvorina iz Rusije.\nSrpska publika će imati priliku da se upozna se ekskluzivnim predmetima ručne izrade. Biće predstavljeni najlepši predmeti hrišćanske pravoslavne umetnosti i predmeti najatraktivnijih zanata, koji su deo kulturnog nasleđa Rusije. Eksponati potiču iz različitih krajeva Rusije i predstavljaju regionalne osobenosti.\nIstog dana u Ruskom domu biće otvorena izložba dečjeg crteža „Duša Rusije“. Talentovani učenici umetničkih škola iz 42 regiona Rusije predstaviće svoje najbolje radove na temu „Otadžbina“, što će dati mogućnost posetiocima da vide Rusiju očima najmlađih.\nNikita Tolstoj: Rus kojem je Srbija bila domovina, a Rusija otadžbina\n1 Septembar 2018, 16:01\nJoš jedna izložba „Svet Šolohova — donski Kozaci“ daće posetiocima priliku da se upoznaju sa životom i stvaralaštvom poznatog sovjetskog pisca, dobitnika Nobelove nagrade Mihaila Šolohova, čoveka koji je pisao o istoriji donskog kozaštva i opevao lepotu Dona, kao i da se upoznaju sa radom Državnog muzejskog kompleksa „Mihail Šolohov“.\nSvečano veče završiće se gala koncertom klasične muzike u izvođenju najboljih učenika muzičkih škola u Rusiji, laureata sveruskih i međunarodnih takmičenja. Na programu koncerta su dela Mocarta, Šumana, Šopena, Rahmanjinova i drugih velikih kompozitora.\nPored toga, 22. februara u Ruskom domu u Beogradu biće održana konferencija posvećena kulturno-istorijskim osnovama rusko-srpskih odnosa. Ciljevi konferencije su širenje rusko-srpskog dijaloga u oblasti očuvanja i popularizacije kulturnog i duhovnog nasleđa i uspostavljanje veza između ustanova kulture, koje se aktivno bave prezentovanjem destinacija duhovne tradicije.


Franke FMA 805 BK aspirator cena, cene Srbija, prodaja Beograd Novi Sad Niš\nFranke FMA 805 BK aspirator cene\ncena od 50.256,00 din\ncena od 47.686,00 din\nEPonuda nije internet prodavnica već Vam omogućava da brzo i lako nađete Franke FMA 805 BK aspirator po najjeftinijoj ceni. Naš cilj je da kupci budu što bolje informisani o ponudi Franke aspirator FMA 805 BK na tržištu Srbije. Vrlo lako nalazite željeni proizvod za kategoriju Aspiratori cene, ne morate da lutate od sajta do sajta za Franke Aspiratori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Franke FMA 805 BK aspirator sa PRODAVCEM. EPonuda ne može da garantuje potpunu tačnost specifikacije i slika za Franke FMA 805 BK aspirator. Pre kupovine, podatke za Franke aspirator FMA 805 BK proverite na sajtu PROIZVOĐAČA.


KOLOSI i Odbor za obrazovanje na sastanku sa gradonačelnikom Bijeljine\nPredstavnici Koalicije organizacija osoba sa invaliditetom Grada Bijeljina KOLOSI i Odbora za obrazovanje (Odbor za praćenje primjene člana 24 UN Konvencije o pravima osoba sa invaliditetom) 19. septembra 2019. godine održali sastanak sa gradonačelnikom Grada Bijeljina Mićom Mićićem i načelnikom Odjeljenja za društvene djelatnosti Samerom El Chekom. KOLOSI je istog dana održala i redovni sastanak svojih članica.\nNa sastanku se razgovaralo o aktivnostima koje provodi Koalicija KOLOSI i Odbor za obrazovanje, te su donešeni slijedeći zaključci:\nGradska uprava Grada Bijeljina će predložiti petog člana Odbora za obrazovanje koji će biti veza u radu Odbora i lokalne zajednice na ostvarivanju aktivnosti u primjeni člana 24 UN Konvencije o pravima osoba sa invaliditetom;\nOcjenjeno je da je urađeno mnogo na pristupačnosti i inkluziji za osobe sa invaliditetom, ali da treba nastaviti dalje i temeljnije;\nPredloženo je da se nađu načini podsticaja za stambeno zbrinjavanje porodica i osobe sa invaliditetom u cilju njihovog osnaživanja i eventualnog osamostaljivanja;\nPredloženo je da se u cilju ostvarivanja kvalitetne inkluzije aktivira saradnja sa prosvjetnom inspekcijom kako bi se imao bolji uvid u ostvarivanje prava djece i mladih osoba sa invaliditetom u obrazovanju;\nDa se inicira saradnja sa predstavnicima privrednih organizacija, zanatskih radnji, institucija, Gradske uprave, Biroa i Privredne komore na obavljanju prakse za mlade osobe sa invaliditetom tokom školovanja i nakon toga, u cilju podsticanja zapošljavanja i osnaživanja za osobe sa invaliditetom, kao što je već uvedeno za ostale mlade;\nDa se u podsticaje za osobe sa invaliditetom koje odlaze na ekskurzije i izlete, u finansijsku podršku Gradske uprave uvrste i simbolični novčani dodaci za OSI tokom trajanja izleta i ekskurzija;\nDa Gradska uprava, u saradnji sa predstavnicima Udruženja privrednika, poslodavaca i institucija, organizuje skupove na kojima će se podsticati zapošljavanje osoba sa invaliditetom, u skladu sa njihovim mogućnostima;\nDa se u okviru budžetske stavke koja je predviđena za obrazovanje definišu sredstva za praktičnu realizaciju kvalitetne inkluzije (nabavka udžbenika i didaktičkih sredstava, honorari stručnjaka i asistenata, prilazi i drugo);\nDa se u zapošljavanju prioritet daje zapošljavanju osoba sa invaliditetom, u skladu sa mogućnostima, kao što se već u praksi primjenjuje za druge kategorije nezaposlenih;\nDa se u Pravilniku Gradske uprave za stipendiranje djece sa posebnim potrebama doda naznaka i za osobe sa invaliditetom, kako bi se nastavio kontinuitet stipendiranja osoba sa invaliditetom tokom studiranja i nastavak proširenog prava koje lokalna zajednica godinama omogućava djeci sa posebnim potrebama koja imaju rješenje o njezi;\nDa se planira Okrugli sto Odbora za obrazovanje, mladih osoba sa invaliditetom i predstavnika Gradske uprave i ostalih predstavnika radi potrebe izdvajanja bužetskih sredstava za razumnu prilagodbu , tokom narednih par mjeseci;\nNakon prezentacije aktivnosti u sklopu projekta "Rodno zasnovano nasilje prema osobama s invaliditetom” koji se realizuje u okviru MyRight programa u BiH, zaključeno je da se uputi prijedlog za organizovanje radionice na tu temu sa predstavnicima institucija koje su dostavljale odgovore na pitanja za istraživanje, učesnika fokus grupa i predstavnika Koalicije KOLOSI.


Naslovna Fudbal Sasuolo i Napoli podijelili bodove (3:3)\nFudbaleri Sasuola i Napolija odigrali su neriješeno 3:3, u 25. kolu italijanske Serije A.\nPoveo je Sasuolo u 34. minutu autogolom srpskog internacionalca Nikole Maksimovića, da bi gost izjednačio u 38. minutu pogotkom Pjotra Zjelinskog.\nNovo vođstvo Sasuolou donio je Domeniko Berardi golom iz penala u prvom minutu nadoknade poluvremena, a do izjednačenja Napoli je stigao u 72. minutu golom Đovani Di Lorenca.\nGatuzov tim je poveo u 89. minutu golom Lorenco Insinje iz penala, da bi iz penala u četvrtom minutu sudijske nadoknade Sauolo ponovo poravnao rezultat. Precizan sa bijele tačke bio je Frančesko Kaputo.\nPrethodni tekstPodgorica pobijedila Helios i vratila se u borbu za plej-of ABA2 lige: Musić položio za pobjedu\nSljedeći tekstReal Madrid ostaje bez fudbalera?


Evropski saveznici i poplave | Trebinje Live\nEvropski saveznici i poplave\nSrbiju, Republiku Srpsku i dio Federacije BiH pogodile su katastrofalne i nezapamćene poplave, koje su odnijele na desetine ljudskih života i pričinile ogromnu materijalnu štetu koja će se mjeriti milijardama maraka.\nI dok se narod, spacioci, policija i vojska danima do krajnjih granica bore da spase stanovništvo u ugroženom području, naši evropski prijatelji i saveznici nijemo posmatraju kako se davimo, i za čudo ne istežu nam uši i ne dijele lekcije o greškama na evropskom putu i sjajnoj evropskoj perspektivi koja bi vjerovatno zajedničkim upravljanjem vodama riješila sve probleme. Vojnici NATO-a opremljeni helikopterima, kamionima, džipovima i drugom opremom našu apokalipsu nijemo posmatraju iz udobnih i toplih soba i ni prstom nisu makli da pomognu svoje saveznike i prijatelje. Izrazito osjetljivi na ljudske patnje i kršenje ljudskih prava oni su trenutno mnogo više zabrinuti za dešavanja i sukobe u Ukrajini, i tamo se žrtvuju i nesebično dijele pomoć tamošnjim prijateljima na putu u obećanu zemlju Evropsku Uniju.\nNeki od stranih diplomata čak su u ovoj kataklizmičkoj situaciji dali sebi za pravo da nam drže lekcije o homofobiji, LGBT populaciji i potrebi organizovanja gej-parade u srpkoj prijestonici poslije koje bi valjda svi naši problemi bili riješeni.\nEvro-unijati, lobisti i plaćenici su se ućutali, a pomoć Srbima stiže od najbližih komšija, i iz bratske Rusije koja je u Srbiju šalje avione i obučene spasioce. Ne treba sumnjati da će ruski predsjednik Putin imati razumijevanja za našu novonastalu tešku situaciju i veliku nesreću koja nas je zadesila, i da će nam iz najveće zemlje svijeta sa suncem u nevolji ponovo stići značajna pomoć i podrška. Možda će Njemačka, kao najjača i najbogatija evropska država, imati razumijevanja i značajnijom pomoći pokazati svoju lidersku ulogu na ovom području, ali ne treba puno poznavati istoriju i shvatiti da će iz Londona i Brisela stići samo tužna lica, izrazi žaljenja i patetična podrška od koje nećemo imati puno koristi. Englezi još nisu od naše Vlade kupili onih 60 ćurki koje su kao pomoć našoj privredi obećali 1941. godine, kada su nas bratski i saveznički gurnuli u rat sa Nijemcima, pa je bilo teško i sada očekivati da će osim u kupovinu političara i sada nešto više investirati u ovo područje.\nNe treba biti veliki rusofil i očekivati da će Rusi zbog nas žrtvovati svoje interese i prema nama pokazivati prevelike emocije, ali ni 1914., 1944. i 1999. godine, kao i nikada kroz istoriju, oni nas nisu milosrdno bombardovali, mada nam u više navrata nisu pritekli u pomoć kada nam je bilo najteže.\nLijepo je čuti da su se Makedonci, Crnogorci, Slovenci i Hrvati odazvali i poslali određenu pomoć i podršku, a Balkan bi bio najsrećnije mjesto na svijetu kada bi sve države i lideri regiona prestali da slušaju strane tutore, bespotrebno se sukobljavaju i svađaju zarad tuđih interesa. Dovoljno je pogledati Kašmir, Indiju i Pakistan, i shvatiti ko ima najviše štete, a ko koristi kada se vođeni tuđom rukom narodi kao marionete nepotrebno sukobljavaju i tuku.\nPonašanje većine evro-atlanskih država i članica Evropske unije, tokom ovih nekoliko kriznih dana, jasno je pokazalo pravo lice i kakav je njihov odnos prema građanima i ovom području. Godina puzanja, poniženja i ispunjavanja suicidnih uslova kojima smo uništili našu privredu nisu bile dovoljne da nam evropski prijatelji i saveznici priteknu u pomoć na pravi način, pa je vrijeme da se okrene list i zauzme jasan stav.\nNama nisu potrebni besmisleni projekti i IPA sredstva za kupovinu radara, semafora i ostalih gluposti namijenjenih podobnim NVO organizacijama, već iskren odnos i ozbiljna partnerska saradnja.\nProces evropskih integracija možemo nastaviti jedino pod uslovom da nas stara braća i saveznici poštuju i uvažavaju, da nam se odrede jasni rokovi i uslovi, i da se od nas ne traži da okrećemo leđa jedinom iskrenom savezniku. Putin je u prethodnom periodu pokazao snagu, karakter i odlučnost, a bilo bi suludo i suicidno ako mu Srbi na bilo koji način okrenu leđa. On je rijetka istorijska pojava i ako sada ne iskoristimo priliku i napravimo kardinalnu grešku posljedice bi mogle biti gore od poplava koje su nas zadesile.\nSexy Sandra za slavu grada!\nKolumna Emira Kusturica - Na Balkanu, uz Muna, pošteni samo Trišić i Vaske\nTrebinje iz ugla jednog Slovenca...\nKusturica: Kako će početi Treći svjetski rat\nLUKA-SLAVKO - Komentari i lajkovi utiču na izborni rezultat isto koliko i botovi!?\nPo čemu ćemo da pamtimo SLAVKA VUČUREVIĆA?


Nova Plaid verzija kompanije Tesla direktno je inspirisana naučno-fantastičnom komedijom Spaceballs iz 1987. godine. Zbog svoje ljubavi prema naučnoj fantastici, upotreba lasera na automobilima ovog proizvođača deluje kao logičan potez i može se ostvariti pre nego što možemo zamisliti. Američki proizvođač električnih automobila patentirao je novi deo za svoje modele koji koristi prave lasere, ali nažalost ne može dezintegrisati loše vozače na putu. Američka US Patent and Trademark Office agencija odobrila je kompaniji Tesla patent koji koristi laser kako bi očistio ostatke sa šoferšajbne i ostalih stakala na vozilima.\nSudeći prema zvaničnim informacijama, Tesla je podneo zahtev za patentiranje Pulsed Laser Cleaning of Debris Accumulated on Glass Articles in Vehicles and Photovoltaic Assemblies sistema još pre dve godine, ali je tek sada agencija United States Patent and Trademark Office odobrila patent, koji je konačno spreman da uđe u proizvodnju. Kompanija opisuje ovu novu karakteristiku kao sredstvo za čišćenje koje koristi optički sistem kako bi emitovao laserski snop zadužen za uklanjanje prljavština i ostataka bez oštećenja šoferšajbni ili nanošenja štete vozaču i putnicima.\nPodaci patenta navode da je on izmišljen od strane Firozea Dalala, koji sarađuje sa kompanijom Tesla tokom četiri godine i trenutno poseduje titulu Višeg stručnjaka za naučne i industrijske aplikacije. Važno je napomenuti da patentiranje ovog sistema ne znači da će se on garantovano pojaviti u proizvodnim automobilima, međutim, bilo bi fantastično kada bismo mogli da se pohvalimo laserskim brisačima koji čiste ptičiji izmet i bube sa naših stakala bez prljanja ruku.


U Zvorniku predstavljeni projekti Reinvest i Evropska mreža preduzetništva Srpske - infoBirač\nU Zvorniku su predstavljeni projekti Evropska mreža preduzetništva i Reinvest – preispitivanje lanca snabdijevanja prehrambenim proizvodima testiranjem inovativnih rješenja za nultu emisiju neorganskog otpada.\nČlan radnog tima na projektu Reinvest Dragan Vujadinović rekao je novinarima da su u ovaj projekat uključene četiri zemlje – Italija, Francuska, Španija i Republika Srpska kroz BiH, odnosno Republika Srpska preko Univerziteta u Istočnom Sarajevu i Tehnološkog fakulteta Zvornik, kao člana konzorcija projekta Reinvest.\n„Osnovni cilj projekta Reinvest jeste restruktuiranje prehrambenog lanca od primarne prozvodnje do same prerade i na kraju do prodaje gotovih proizvoda, od primarne proizvodnje do trpeze, s ciljem da se samnji emisija ambalažnog otpada“, rekao je Vujadinović, koji je i docent na Tehnološkom fahkultetu Zvornik.\nOn je istakao da ovaj projekat ima zadatak da se ponovo pokuša analizirati prehrambeni lanac kroz tri osnovna prehrmabena sektora, a to je sektor za proizvodnju mlijeka, sektro za proizvodnju mesa i hortikultura, odnosno povtarstvo.\n„Kroz ove prehrambene lance, Španija će putem sektora hortikulture, Italija kroz sektor mlijeka, a Francuksa kroz proizvodni lanac mesa putem pilot testova doći do konkretnih rezultata koji će se pokušati implementirati u drugoj polovini 2019. godine u Republici Srpskoj, a potom u BiH“, rekao je Vujadinović.\nOn je dodao da će poljoprivredno-prehrambeni sektor Republike Srpske imati koristi i benefite kroz metodološki pristup i transfer znanja i tehnologija iz ključnih evropskih sektora.\nVujadinović je podsjetio da više od 70 odsto ukupnog ambalažnog otpada otpada na emisiju iz domaćinstava preko prehrambenog lanca.\nViši stručni saradnik u Agenciji za razvoj malih i srednjih preduzeća Republike Srpske Dejan Šešlija rekao je da projekat Evropska mreža preduzetništva Republike Srpske čini Republička agencija za razvoj malih i srednjih preduzeća, kao koordinator konzorcijuma, Privredna komora Republike Srpske, univerziteti u Banjaluci i Istočnom Sarajevu, kao i Inovacioni centar Banjaluka.\nIstičući da je ovaj projekat započeo krajem 2014. godine, a postao operativan u 2017. godini, Šešlija je rekao da ovaj projekat nudi brojne mogućnosti, prvenstveno za umrežavanje malih i srednjih preduzeća iz Republike Srpske, regiona, EU i šire.\n„Mogućnosti koje nudi Evropska mreža preduzetništva Republike Srpske ogleda se u savjetodavnoj podršci našim preduzećima za nastup na inostrana tržišta, uspostavljanju mehanizama međunarodne poslovne saradnje kroz organizaciju bilateralrnih polovnih susreta privrednih misija i kontakta putem baze poslovne saradnje, kao i kroz razvoj inovacija domaćih preduzeća i njihovu komercijaliazciju i na domaćem i na međunarodnom tržištu“, rekao je Šešlija.\nŠešlija je pojasnio da su projekti Reinvest i Evropska mreža preduzetništva u suštini kompatibilni.\n„Akcenat na ovim projektima je da su komercijamni, održivi i da mogu da ostvare određenu stabilnost i dobit, vodeći računa o tome da njihova proizvodnja ne narušava ili zagađuje prirodnu okolinu ili proizvodi neke druge negativne efekte po životnu sredinu“, rekao je Šešlija.\nOn je podsjetio da je Evropska mreža preduzetništva najveća mreža za podršku preduzetništvu na svijetu i dodao da ona uključuje više od 60 zemalja, dok je 4.000 eksperata inkorporirano u okviru te mreže, te više od 300 bankarskih organizacija i institucija.\nU Gradskoj upravi Zvornik profesori Tehnološkog fakulteta Dragan Vujadinović, Aleksandar Došić i Milan Vukić predstvaili su privrednicima projekt Reinvest, a Dragan Šešlija projekat Evropska mreža preduzetništva Republike Srpske.\nDječiji hor zvorničkog Doma omladine „Zvončići“ održao humanitarni godišnji koncert (FOTO)


Izgradnja industrijskog parka u Borči može da počne i ove godine - www.lobi-info.rs\nIzgradnja industrijskog parka u Borči može da počne i ove godine\nMarija K. 12. januara 2018., 16:46 3.9k Views 5 Komentara\nNa sastanku ministra za inovacije i tehnološki razvoj Nenada Popovića i ambasadora Kine Li Mančanga konstatovano je da će Srbija i Kina učiniti sve da se početak izgradnje srpsko-kineskog industrijskog parka u Borči ubrza.\nKako je saopšteno iz Popovićevog kabineta, detalji komercijalnog ugovora o izgradnji industrijskog parka će biti definisani u razgovorima sa partnerima iz kineske državne kompanije „China Road and Bridge Corporation“ (CRBC), koja je zadužena za realizaciju ovog projekta sa kineske strane.\n„U najkraćem mogućem roku osnovaćemo zajedničko preduzeće kojem će biti poverena realizacija izgradnje industrijskog parka u Borči“, rekao je Popović i izrazio očekivanje da će izgradnja parka započeti tokom ove godine.\nSrbija ima potencijal da postane regionalni „hab“ za inovacije u okviru inicijative „Pojas i put“.\nPopović je naveo da Srbija želi u što većoj meri da se oslanja na iskustva Kine u izgradnji inovacione infrastrukture.\n„Želimo da razvijamo koncept industrijskih parkova po uzoru na parkove u Kini. Imamo talentovane mlade inženjere, jaku univerzitetsku bazu, inovacionu zajednicu koja se ubrzano razvija, a uz to vodimo državnu politiku koja inovacijama pridaje strateški značaj“, rekao je resorni ministar.\nIndustrijski park u Borči prostiraće se na 320 hektara i u njemu će raditi više od hiljadu domaćih i stranih inovacionih kompanija. Prema studiji izvodljivosti, planirano je da investicija u ovaj park bude vredna 300 miliona evra i da u njemu bude zaposleno više od 10.000 ljudi.\nPrethodna objava Sprečena tribina „Nismo građani drugog reda“ u Ovči\nSledeća objava Teška saobraćajna nesreća na Pupinovom mostu\n12. januara 2018. at 19:01 Copy Link of a Comment\nGde u borci ako se pravi na njivama\nPkb-a onda to nije borca.Borca je stetiste privatnog zemljista koje je uzurpirano svime i svacime.\n13. januara 2018. at 11:11 Copy Link of a Comment\nTo bi bilo lepo. A siguran sam da ni bio prvi korak izgradnje ozbiljnije infrastrukture na levoj obali. Za pocetak kanalizacije\n13. januara 2018. at 15:32 Copy Link of a Comment\npre 4 meseca su najavili izgradnju a sad se nadaju dace poceti ove godine…znaci od toga nema nista..\n14. januara 2018. at 18:03 Copy Link of a Comment\npominju se megalomanski projekti, dovođenje investitora , čitaj-pranje para, rasprodaje se poljoprivredno zemljište,niču na desetine višespratnih privatnih objekata bez ikakvog urbanističkog reda , ali se zato kola i dalje parkiraju po pešačkim prelazima, a stara je priča da se po trotoarima ne može proći zbog parkiranih automobila, primer ulice Braće Rajt i Mih Šolohova, da li je Pretok periferija Borče, jer od centra ga deli samo Zr put, ako nije -ZAŠTO NEMA PRAVO na kanalizaciju, vodu i struju smo doveli našim parama, šta je to potrebno da bi smo bili privilegovani u ovom 21veku\n14. januara 2018. at 20:48 Copy Link of a Comment\nSprečena tribina „Nismo građani drugog reda“ u Ovči\nTeška saobraćajna nesreća na Pupinovom mostu


Back TURIZAM PLANINSKI TURIZAM The Big Snow Festival Kopaonik 2012\nutorak, 31 januar 2012 09:51\nNa festivalu će nastupiti preko 100 vrhunskih svetskih, domaćih i regionalnih izvođača elektronske, rock, reggae i jazz muzike, raspoređeni na 10 bina. Ovaj nesvakidašnji skijaško-muzički događaj obeležiće vodeći svetski izvođači kao što su Basement Jaxx, DJ Fresh, Ms DYNAMITE, Freestylers, Modestep, Judge Jules, Eddy Tample Morris, Micky Slim i mnogi drugi. Od domaćih sastava nastupiće popularni bendovi urbane muzike u Srbiji kao što su Darkwood Dub, Rambo Amadeus, Disciplin A Kitchme, Deca Loših Muzičara, Eyesburn, Vrooom, i mnogi drugi.\nOsim noćne zabave biće organizovane i dnevne, tzv. Apre-ski žurke koje su standardna ponuda u svim većim evropskim skijalištima kao i atraktivan sportski i zabavni program u kome će učestvovati kako gosti festivala, ličnosti iz javnog života, tako i vrhunski svetski ski i snowboard takmičari. Novi sistem za veštačko osneživanje, ukoliko zatreba, pokriće više od 70 odsto kapaciteta ski-centra, i time omogućiti radosti zimskih sportova na Kopaoniku, bez obzira na vremenske prilike.\nPored vrhunskog muzičkog programa, jedan od glavnih kvaliteta festivala su izuzetno atraktivne cene aranžmana jer su u prvoj godini festivala u Srbiji, hotelijeri i Skijališta Srbije spustili cene i do 60%. Tako, do kraja januara, u opticaju su paketi po promotivnim cenama - od 99 eura, za ulaznicu i smeštaj tokom 7 dana festivala, ili 139 eura sa uključenim 6 dnevnim ski passom. Broj festivalskih paketa je ograničen tako da svim zaintresovanima organizatori poručuju da brzo rezervišu svoje mesto na festivalu, a da se polako pakuju!\nPored vrhunskog zabavnog (muzičko-sportskog) programa koji vas očekuje na Big Snow festivalu (koji se ove godine, od 23. do 30. marta održava u Srbiji, na Kopaoniku) atraktivne cene festivalskih aranžmana su svakako jedan od važnih faktora, ukoliko na vreme razmišljate da obezbedite svoje mesto na festivalu.\nPodsećamo da velika promotivna akcija traje još samo jedan dan i obuhvata sedam dana skijanja i najluđeg provoda za svega 99 evra! Cena uključuje sedam dana smeštaja u centru Kopaonika (Konaci ili Jatovi apartmani) uz sedmodnevnu ulaznicu za festival, dok se šestodnevni ski pass za sve posetioce festivala može kupiti sa popustom od 60%, za samo 39 evra!\nUz to, svim zainteresovanim organizatori su omogućili i plaćanje u ratama, a potvrda rezervacije iznosi samo 2000 dinara!\nTelefon za rezervacije: 061.319.28.46 ili putem emaila Ova adresa el. pošte zaštićena je od spam napada, treba omogućiti JavaSkript da biste je videli\nSve dodatne informacije o festivalu, mogu se naći na veb stranici www.BigSnow.rs ili putem Facebook stranice Big Snow festival Kopaonik i Twitter profila @BigsnowKop


Konačni obračun po kome je proizvođačka cena maline u Srbiji 139,3 dinara trebalo bi da uvede pošteniji odnos između proizvođača i izvoznika, smatraju udruženja malinara u Srbiji. Prema rečima državnog sekretara, Velimira Stanojevića, poslednji sastanak Radne grupe za malinu, u Čačku, trebalo bi na dugoročan način da reši neke od problema proizvođača. – Konačno smo došli do nekih kalkulativnih proizvođačkih cena vezanih za svežu malinu kao i kalkulaciju smrznute maline. Imali smo dobar sastanak nastavićemo tako i u narednom periodu – rekao je Stanojević za agenciju Rina. On je dodao da očekuje rodnu godinu u kojoj će i proizvođači i prerađivači biti zadovoljni. Na pitanje može li se utvrditi otkupna cena maline na sastanku radne grupe, Stanojević je rekao da to nije zadatak ove\n20.05.2022 u 16:35


Solskjer prozvao Liverpul, navijačima nije do smeha, ko će potrošiti 350 miliona evra narednog leta? - Sportske.net\nSolskjer kao da ne shvata ozbiljnost situacije, u Junajtedu sve više pristalica mišljenja da neko drugi treba da sprovede revoluciju...\nJunajted danas dočekuje Liverpul, imaju dosta razloga da budu zabrinuti pred meč sa liderom i najvećim rivalom. Položaj na tabeli je očajan, Liverpul je u velikoj formi, Soslkjer još ne zna na koga će moći da računa.\nSigurno je da izostaje Pogba, povreda De Hee nije tako ozbiljna kako se činilo u prvi mah, videćemo ipak da li će Španac danas biti na golu. Oporavio se Marsijal, Šo je i dalje rovit, mada bi mogao da se pojavi danas na terenu.\nSolskjer je bocnuo Liverpul.\n"Sigurno je da nećemo čekati 30 godina na novu titulu", kaže Norvežanin, ali navijačima nije do prepucavanja.\nSa Apenina stižu vesti da Alegri čeka i da bi vrlo lako mogao da već naredne nedelje sedne na klupu.\nNaime, Italijani veruju da Junajted gubi strpljenje jer nema nikakvog napretka i da je klub spreman da uloži veliki novac narednog leta u nove igrače, ali da postoje jasne sumnje u pogledu toga kako bi Solskjer raspolagao novcem.\nNaime, mnogi se pitaju kako mu posle ovakvih rezultata poveriti 300 miliona funti. On ima na meti Saula Nigeza, Medisona, Musu Dembelea, ali mnogi veruju da bi Alegri prvo doveo još jednog štopera, platio svetski rekord za Kulibalija, da bi uticao na to da Mandžukić prihvati ponudu u januaru i bio spreman da privuče neku veliku zvezdu, ali i ohrabri Pogbu da ostane u klubu.\nProkazani Lučano Mođi smatra da je Alegri rođeni pobednik, da bi za dve godine stvorio tim za titulu u PL. On dodaje da je posmatrajući ostale Junajtedove trener od odlaska Fergusona, pogotovo Solskjera i Mojesa jasno da bi Alegri bio ogroman skok napred.\n"On pobeđuje, oni ga kritikuju, on i dalje pobeđuje. I u Engleskoj je pritisak veliki, ali Maks odlično podnosi takve situacije", dodaje Fabio Kapelo.\nU svakom slučaju, Alegri ima ambiciju, ali želi ili da što pre preuzme klupu, kako bi izvukao nešto iz ove sezone, ili da sačeka leto. U svakom slučaju njegova senka je nad Solskjerom, za koga mnogi smatraju da ne shvata ozbiljnost situacije, ali i da je zavarao klub serijom pobeda prošle sezone i da nije materijal da vodi Junajted.\nKompani odbio Mančester siti!


Hrvatska uvodi POREZ za VLASNIKE PASA: 100 evra za držanje ljubimca - Nova Borba\nHrvatska uvodi POREZ za VLASNIKE PASA: 100 evra za držanje ljubimca\nDa li bi u Srbiji takav zakon mogao da zaživi?\nVlasnici pasa u Hrvatskoj bi mogli od 1. januara 2017. godine da plaćaju državi porez od 100 evra za svog ljubimca. Naime, država planira da donese Zakon o zaštiti životinja, a upravo je ovakva odredba sastavni deo tog predloga.\nJavna rasprava o predlogu zakona je završena, a Ministarstvo poljoprivrede još uvek objedinjuje odgovore na dostavljene komentare. Ako se država odluči za uvođenje ovog poreza on bi mogao zahvatiti oko 350.000 ljudi, koliko ima registrovanih vlasnika pasa, piše Slobodna Dalmacija.\nPredstavnici hrvatskog Ministarstva poljoprivrede smatraju da bi uvođenje ovakvog poreza poslalo poruku vlasnicima pasa da treba da osiguraju kontrolu razmnožavanja svojih ljubimaca. Ideja je, naime, da se od plaćanja poreza izuzmu vlasnici sterilizovanih pasa kao i oni koji su udomili pse iz skloništa, piše splitski dnevnik.\nOvakvo rešenje podržavaju i udruženja za zaštitu životinja.


Oko 50.000 ljudi u Alepu odsečeno od sveta\nAgencije | 12. 02. 2016 - 00:01h\nZbog eskalacije sukoba u Alepu iz te sirijske provincije raseljeno je oko 50.000 ljudi, a tamošnja humanitarna situacija se pogoršava sa problemima u snabdevanju istoimenog grada vodom, upozorio je Međunarodni komitet Crvenog krsta (MKCK).\nCivili u Alepu su pod ogromnim pritiskom jer su putevi kojima bi im se mogla uputiti pomoć presečeni, navodi se u saopštenju MKCK.\nFoto: Reuters Raseljeni ljudi pokušavaju da prežive u veoma teškim uslovima\n- Temperature su izuzetno niske i, bez skloništa i adekvatnog snabdevanja hranom i vodom, raseljeni ljudi pokušavaju da prežive u veoma teškim uslovima - rekla je glavna predstavnica MKCK u Siriji Marijana Gaser, prenosi danas Bi-Bi-Si.\nOrganizacija "Lekari bez granica" upozorila je da su zbog borbi u blizini turske granice zdravstveni sistemi "na ivici kolapsa".\n- Postoji opasnost da bi ljudi, među kojima ima i male dece i starijih osoba, mogli da ostanu na otvorenom na velikoj hladnoći tokom najmanje nekoliko dana - kaže Muskilda Zankada iz te organizacije.\nNajmanje 500 mrtvih u ofanzivi režimskih snaga na Alepo\nNajmanje 500 ljudi, među kojima na desetine civila, poginulo je u ofanzivi sirijskih režimskih snaga, potpomognutih ruskim vazdušnim udarima, na provinciju Alepo, pokrenutoj početkom meseca, saopštila je danas sirijska Opservatorija za ljudska prava koja ima sedište u Britaniji.\nSirijska vlada pokušava da povrati kontrolu nad delovima koji su u rukama pobunjenika u gradu Alepu, uz podršku ruskih vazduhoplovnih snaga.\nFoto: Reuters 300.000 ljudi moglo bi da ostane bez pomoći u Alepu\nUjedinjene nacije su upozorile da bi 300.000 ljudi moglo da ostane bez pomoći u Alepu.\nTurska je pod pritiskom da primi 30.000 izbeglica koje su zaglavljene na njenoj granici.\n- Turska je već primila više od 2,5 miliona sirijskih izbeglica u proteklih pet godina, a saopštila je da će nastaviti da ih prima "na kontrolisan način" - podseća Bi-Bi-Si.\nAmerički avioni bombardovali Alepo\nAmerički avioni bombardovali su sirijski grad Alepo, objavilo je danas rusko Ministarstvo odbrane, uz napomenu da je Pentagon kasnije objavio da su napad izveli avioni ruske avijacije.\nTAŠ je citirao portparola ruskog Ministarstva odbrane koji je rekao da su dva američka aviona tipa "A-10" juče poletjela iz Turske i bombardovala objekte u Alepu.\nPortparol ruskog Ministarstva odbrane rekao je i da je portparol Pentagona optužio Rusiju za jučerašnje bombardovanje dvije bolnice u Alepu.\n"OSMESI KOJI SU OBASJAVALI SOBU" Majka je vodila sinove (2 i 6) u park kada ih je na njene oči UBIO PIJANI VOZAČ pa potom pobegao\nPočelo bombardovanje Tal Afara\nIrak je počeo da bombarduje grad Tal Afar, zapadno od Mosula, koji je pod kontrolom Islamske države, javili su danas lokalni mediji pozivajući se na portparola…\nSirijska opozicija tvrdi da vlasti bombarduju…\nSirijska opservatorija za ljudska prava (SOHR) saopštila je danas da su vojni avioni sirijske vlade danas barel-bombama gađali oblasti provincije Hama koje su…\nNajmanje osmoro stradalo u napadu SAD na…\nNajmanje osam osoba je poginulo u vazdušnim napadima na istok Sirije, izjavio je danas aktivista sirijske opozicije Omar Abu Laila.\nNajmanje 19 mrtvih u bombardovanju gradova u…\nNajmanje 19 civila je izgubilo život u bombardovanju nekoliko gradova istočno od glavnog grada Sirije, koji su pod kontrolom opozicije, saopšteno je iz…\nPrva ruska reakcija ona napad na Siriju mogla…\nRusija je pozvala na hitan sastanak Saveta bezbednosti ujedinjenih nacija na kome bi se diskutovalo a američkom napadu na bazu sirijske vojske.\n"SULTANOVO ČEDO" Zlato, kadifa, i NUKLEARNI BUNKER: Zavirite u Erdoganovu GRANDIOZNU NELEGALNU PALATU sa 1.100 soba\nZvaničnik: Ambasada SAD u Jerusalimu otvara se u maju\nEKSPLOZIJE ODJEKNULE MOGADIŠOM U dvostrukom napadu poginulo najmanje 18 osoba (VIDEO)\nPovezane teme: Alep , Sukobi , Bombardovanje


Milion dinara za efikasnije reagovanje u vanrednoj situaciji - Raski Portal\nredakcija3 January 13, 2019\t0 Komentara\nNa hitnoj vanrednoj sednici Gradskog veća grada Kraljeva, održanoj 12. januara 2019. godine, za svega nekoliko minuta, članovi Gradskog veća grada Kraljeva su izglasali angažovanje stalne budžetske rezerve u iznosu od 1.000.000,00 dinara za stvaranje uslova za uklanjanje snežnih nanosa i uspostavljanje putne komunikacije na ugroženoj teritoriji grada Kraljeva, s obzirom na to da je na teritoriji grada Kraljeva proglašena vanredna situacija usled obilnih snežnih padavina koje su dovele do prekida putne komunikacije i narušavanja drugih životnih uslova.\nKako je obrazložio gradonačelnik grada Kraljeva dr Predrag Terzić, taj novac će biti upotrebljen za angažovanje privrednih subjekata koji će raditi na raščišćavanju snega i uspostavljanju putnih komunikacije na čitavoj teritoriji grada Kraljeva, budući da ne postoji mogućnost da se redovnim angažovanjem gradskih službi otklone posledice po ljude i imovinu.\nOn je istakao da su u samom gradu svi putevi prohodni, da su očišćeni i trotoari i pored puteva. Javna komunalna preduzeća „Putevi“ i „Čistoća“ su sve vreme na terenu, čiste puteve i posipaju ih solju, a ima i dovoljnih količina kalcijum-hlorida, koji deluje na nižim temperaturama.\nGradonačelnik je odmah nakon sednice Gradskog veća pristupio potpisivanju ugovora sa privrednim subjektima koji će čistiti puteve po selima.\n„Devet privrednih subjekata je angažovano. Oni će odmah krenuti na teren kako bi pomogli da se najpre očiste seoski i nekategorisani putevi koji se nalaze na teritorijama znatno udaljenim od centra grada. Najteža je situacija na Rudnu, u Studenici, Bzoviku, Mlanči, Gokčanici, Kamenici, Glediću, ali nema zavejanih kuća, ni starih, bolesnih i iznemoglih lica kojima je hitno neophodna medicinska pomoć“, istakao je gradonačelnik i dodao:\n„Mislim da ćemo vrlo brzo uspeti da rešimo situaciju. Sneg jeste padao 48 sati, što je izazvalo veliki broj problema, ali sa prestankom padavina ne dolazi ni do novih snežnih nanosa, što je veoma važno. Vanredna situacija će trajati sve dok budu postojali razlozi za to. Za ovo vreme svi privredni subjekti koje grad bude pozvao, moraju, prema Zakonu o vanrednim situacijama, da budu angažovani“, rekao je Terzić.\nPrema njegovim rečima, potrebno je i u narednom periodu izdvojiti sredstva za otklanjanje posledica elementarnih nepogoda.\n„S obzirom na to da u Programu uređivanja građevinskog zemljišta imamo dovoljno novca za održavanje puteva, JKP „Putevi“ Kraljevo će sprovesti javnu nabavku i biće izabrani podizvođači koji će u periodu od 18 meseci biti zaduženi za pomoć JKP „Putevi“. U situacijama kada možda više od 100 kilometara od centra grada treba da očistite manje nekategorisane seoske puteve, javlja se više problema. „Putevi“ na Rudnu imaju svoju bazu, ali problem proizilazi iz toga što su putni pravci veoma uski i kamion njima ne može da prođe, te je neophodno imati i drugu mehanizaciju – traktore, manje kamione i sve ono što efikasno deluje u takvim situacijama. Zbog toga je neophodno naći podizvođače koji su sa terena, koji poznaju teren i znaju na koji način treba delovati“, objasnio je gradonačelnik Kraljeva dr Predrag Terzić.\nTags: info24, Kraljevo, Milion dinara za efikasnije reagovanje, portal www.raski.rs, Raska, srbija, Vanredna situacija


Stiven Rep: Srbija bolje sarađuje s Hagom\nStiven Rep, američki ambasador za pitanja ratnih zločina\nU Muzeju holokausta u Vašingtonu juče je održan veliki skup povodom 15. godišnjice masakra u Srebrenici. Jedan od učesnika bio je američki ambasador za pitanja ratnih zločina, Stiven Rep, kome je u nekoliko navrata postavljeno pitanje zbog čega je Obamina administracija, po svemu sudeći, odstupila od politike uslovljavanja Beograda da saradjuje sa Haškim tribunalom, što se pre svega odnosi na hapšenje optuženika Ratka Mladića. U izjavi za naš program, ambasador Rep je izneo uverenje da će Srbija nastaviti da saradjuje sa Haškim sudom i izrazio nadu da će se general Mladić, kome se pripisuje najveća odgovornost za genocid u Srebrenici, uskoro naći u Hagu.\nOdgovarajući na pitanje da li Vašington zaista vodi „mekšu“ politiku prema Srbiji kada je reč o pitanju saradnje sa tribunalom u Hagu, ambasador Stiven Rep se osvrnuo na dosadašnje rezultate Beograda.\n„Mislim da je u pitanju to što Srbija obavlja bolji posao, i to smo svakako videli pre dve godine, kada se promenila vlada, došlo je do neposredne akcije hapšenja Radovana Karadžića. Svakako postoje veoma predani pokušaji policije i službi bezbednosti da tragaju za podacima koji će dovesti do hapšenja Mladića i Hadžića. Mi ih aktivno podržavamo i podstičemo da urade više, pružamo pomoć, uputili smo agente FBI da im tamo pomognu i nastavićemo da to radimo, ali mislimo da treba dati pohvale tamo gde su zaslužene, i aktivnost je bolja. S druge strane, ti ljudi još nisu uhapšeni, rad na hapšenju treba da se nastavi i to je važno za budućnost Srbije, njenu integraciju u EU i učešće u evroatlantskoj zajednici da se saradnja nastavi do dana kada će biti uspešna“.\nNa panelu u Muzeju Holokausta, ambasador Rep je izjavio da se u ovom trenutku u regionu ulažu intenzivni napori na hvatanju generala Mladića, i izrazio nadu da će se Mladić naći pred sudom u roku od nekoliko meseci. Ambasadora Repa pitali smo na čemu zasniva svoj optimizam:\n„Za vreme posete regionu, ne samo u Srbiji, već i Bosni i Hercegovini, čuo sam i stekao utisak da se više radi na hvatanju Mladića, tako da sam tamo naišao na optimizam, i samo prenosio taj utisak. Znamo da je prošlo mnogo vremena i bilo bi veoma lepo za pravdu da se to hapšenje dogodi, ali svakako ljudi sa kojima sam ja razgovarao su govorili o tome sa većim optimizmom nego ikada ranije“.\nRep smatra da je u okviru generalnih nastojanja na sprečavanju genocida u budućnosti potrebno ojačati institucije za medjunarodnu pravdu.\n„Imajmo na umu da, kada su se ti zločini dogodili, nije bilo efikasnih medjunarodnih institucija za sprovodjenje pravde, a ja sam uveren da, ako postoji efikasna istraga i tužilaštvo, mnogi zločini mogu da se spreče. Društva sa dobrim sistemom sprovodjenja reda i zakona imaju zločine, ali daleko manje, nemoguće je da politički lideri ubiju milione, ili hiljade ljudi, kao u slučaju Srebrenice, i prodju nekažnjeno… I to se promenilo posle Srebrenice, kada su ljudi kao što je Milošević, Čarls Tejlor, Žan Kambanda, i drugi privedeni pravdi, jednačina je počela da se menja, ne dovoljno, jer medjunarodne institucije još nisu dovoljno snažne, ali treba da budu ojačane. Za sve nas političare, gde god da se nalazimo, važno je da oglasimo uzbunu kad se nešto tako dogodi i obelodanimo, imenujemo ljude koji čine zločine, osudimo ih na doživotnu kaznu zatvora i pošaljemo upozorenje kako bi se sprečili budući zločini. To smo tek počeli da radimo posle Srebrenice“.\nOdnosi na Balkanu 15. godina posle Srebrenice


Brnabić: Otići ću na Kosovo kad budem želela\nBrnabić je rekla da nije naročito zabrinuta zbog tvrdnje kosovskog ministra spoljnih poslova Behdžeta Pacolija da će joj biti zabranjen ulazak na Kosovo, pošto je izjavila da su politički lideri kosovskih Albanaca ljudi koji su bukvalno izašli iz šume.\n"Oni su u uniformi bili u šumi, iz nje su izašli i direktno postali deo političke elite u Prištini. Volela bih da su došli iz nevladinog sektora, ali nisu. Pacoli nije izašao iz šume i čudi me da se našao prozvanim", izjavila je Brnabić.\nPrema njenim rečima, lideri kosovskih Albanaca su bili optuženi za najteže ratne zločine, ali su oslobođeni jer su svi svedoci ubijeni tokom suđenja.\n"To su osobe koje sprečavaju protok robe, a sledeći korak je onemogućavanje slobode kretanja ljudi, iako se radi o osnovnim civilizacijskim vrednostima. Ako misle da je to u interesu boljeg života na Kosovu, sa tim se ne slažem", izjavila je Ana Brnabić, na konferenciji za štampu sa premijerom Slovačke Peterom Pelegrinijem.\nKosovski ministar spoljnih poslova Bedžet Pacoli je ranije danas poručio predsednici Vlade Srbije Ani Brnabić da joj neće biti dozvoljen ulazak na Kosovo, sve dok sprovodi "rasističku i bolesnu ideologiju protiv stanovništva Kosova", navode prištinski mediji.\n13.05.2021 Ivan Zaporožac novi načelnik ŠU na Kosovu (619)


Samit EU - Zapadni Balkan 17. maja u bugarskoj prestonici će biti prvi samit posvećen regionu posle 15 godina\nZemlje članice Evropske unije (EU) rade na konačnom tekstu dokumenta koji će biti usvojen na samitu EU i Zapadnog Balkana u Sofiji, koja bi trebala da potvrdi evropsku perspektivu za sve zemlje Zapadnog Balkana. Nije sve, međutim, tako jednostavno.\nOrganizovanje samita prolazi kroz ozbiljne poteškoće, počev od odbijanja nekih zemalja da učestvuju zbog Kosova, sve do ozbiljne opasnosti da deklaracija ne bude usvojena zbog nedovoljne posvećenosti zemalja EU daljem proširenju ili zbog činjenice da se Kosovo tretira ravnopravno sa ostalim zemljama.\nSamit EU - Zapadni Balkan 17. maja u bugarskoj prestonici će biti prvi samit posvećen regionu posle 15 godina. Prilike u regionu su među najvažnijim prioritetima bugarskog predsedavanja, te bi ovaj samit trebao da bude najvažniji događaj.\nProšle sedmice na sastanku ambasadora zemalja članica pri EU sačinjen je prvi Nacrt deklaracije koji bi trebao da bude usvojen na samitu, a u kojem se podvlači "nedvosmislena podrška za Evropsku perspektivu Zapadnog Balkana", ali i navodi da je evropski put za svaku zemlju regiona zasnovan na ispunjavanju kriterijuma i individualnih zasluga.\nU tom prvom Nacrtu, u koji je Radio Slobodna Evropa (RSE) imao na uvid, navodi se da lideri EU potvrđuju "zajedničku posvećenost evropskim vrednostima i principima".\n"Ovo naročito obuhvata pronalazak konačnog i zakonski obavezujućeg rešenja za bilateralne sporove koji su ukorenjeni u nasleđu iz prošlosti", ističe se u prvom Nacrtu deklaracije.\nUspeh samita EU - Zapadni Balkan doveden u pitanje?\nPozdravlja se doprinos zemalja regiona u zajedničkoj spoljnoj i bezbednosnoj politici, te se podvlači da zemlje EU očekuju "produbljivanje saradnje u ovoj oblasti srazmerno nivou njihovog usklađivanja".\nU Nacrtu se pominje i uticaj stranih faktora u zemljama regiona, te poručuje da su zapadnobalkanske zemlje, kao i članice EU, odlučile da se bore protiv pokušaja dezinformacija koji dolaze spolja većom 'cyber' saradnjom, kao i saradnju u strateškim komunikacijama.\nZaključci, a ne deklaracija\nOni bi, kako navode diplomate, mnogo radije spustili nivo dokumenta koji će biti usvojen na samitu sa deklaracije na "zaključke bugarskog predsedništva" (Bulgarian presidency conclusions). Ili, moguće je i da se odluči tako da se naznači da su deklaraciju potpisale EU države.\nNeke druge članice, koje takođe nisu priznale Kosovo, nezadovoljne su i navodima o proširenju EU u Nacrtu deklaracije, u kojem "EU reafirmiše nepodeljenu podršku evropskoj perspektivi Zapadnog Balkana".\nOsim dokumenta koji će biti usvojen, sporno je i prisustvo Kosova za stolom i to za Kipar, Grčku, Rumuniju, Slovačku i Španiju, koje ne priznaju nezavisnost Kosova. Suština njihovog zahteva je da se u dokumentu članice EU nazivaju "države", a da se šest drugih članica samita u tekstu definišu kao "zapadnobalkanski partneri".


Vino, pesma i gitara | Beograd Noću\nVino, pesma i gitara\nTri Kuma Debela, vesti • 04. Februar 2014.\nVino, pesma i gitara.\nKafana Tri Kuma Debela je mesto gde odlazite kada ste srećni, kada ste tužni, kada slavite i kada ste zaljubljeni. Jer, mi smo uvek zaljubljeni, u osobu, u vino, u pesmu, u život! Ne propustite ovu nedelju ljubavi i divnog provoda u kafani Tri Kuma Debela.\nNaime, u sredu 05. februara očekuje vas vrhunsko Veče Ciganskih Svirača. Proverite zašto je kafana jedno drugačije iskustvo kada vam sviraju četiri fenomenalna svirača, i to samo u kafani Tri Kuma Debela.\nNarednog dana uživajte u Gaginoj Akustičnoj Večeri. Ovo je prava prilika za svaki predah i opuštanje krajem radne nedelje. Svakog četvrtka od 21h Dragan Nikolić-Gaga Acoustic, će vam na svojoj gitari svirati poznate rok/pop hitove. Naravno, na vaše insistiranje i želju, “zakači” se i malo kafanskog repertoara. Dakle, veče muzike za dušu i po koju čašicu za zdravlje sledi ovog četvrtka u Tri Kuma Debela.\nPetak 07. februar je predviđen za bend Samo za nju. Momci koji su preko 5 godina u nepromenjenom sastavu i koji kafanski repertoar pesama izvode besprekorno. Ne propustite da kraj nedelje uokvirite najboljim provodom u gradu! Najslađe ostavljamo za kraj, veče za koje se uvek traži "karta više". Vrhunac noćnog života svih mesta za izlazak u prestonici, pa tako i u kafani Tri Kuma Debela – spremite se za Akustične Tamburaše koji udaraju pravo u srce!\nNajbolji kafanski provod u gradu ove nedelje očekuje vas samo u kafani Tri Kuma Debela. Pravi boemi i ljubitelji dobrog provoda, kvalitetne pesme i pića odavno su uvereni u to. Pružite sebi jedinstveno uživanje. U iščekivanju fenomenalne nedelje, obavezno rezervišite svoje mesto zbog velikog interesovanja koje vlada. Besplatne rezervacije možete izvršiti putem našeg korisničkog Call Centra 063 33 33 44 ili Online.